
Praefatio. 

(jum ante hos quattuor annos de Juvenale scriberem '), 
accidit, ut nec de eius anno natali exilioque quaestiones nec cetera 
uberius accuratiusque exponi possent. Retractare igitur rem con- 
stitui idque eo libentius feci, quod mihi per duodecim annos in Juve- 
nalis satirarum studiis versato-) eorum, quae nuper prolata sunt, quae- 
dam minus videbantur probari posse. Quo pertinent Friedlaenderi '), 
Weidneri*), Stampini '^) , hominum doctissimorum , de poetae anno 



^) In libro qiii „PHHCRaH caTnpa h lOBeHajiii" (De Juvenale Romano- 
rumquc satira, Mitaviae, 1879) p. 135 — 455 inscribitur. 

-) Liceat hic opuscula mea ad Juvenalem pertinentia referre: 1) De 
0. Ribbeckio et Juvenalis saturis, quae declamationum nomine feruntur 
(Diurn. Inst. public. Petropoli, 1872 Nr. 6, pp. 73); 2) De Juvenalis satira 
prima (Rigae, 1875 pp. 140); 3) Commentarius criticus et exegeticus ad 
Juvenalis satiram primam (Diurn. Inst. public. Petropoli, 1875 Nr. 3, pp. 48) ; 
4) Commentarius criticus et exegeticus ad Juvenalis satiram secundam (ibid. 
1876 Nr. 2, pp. 40); 5) De eo quod summum est in Juvenalis satiris, oratio in 
universitate Charcoviensi habita (Voroneschiae, 1876, pp. 11)*, 6) Commentarius 
criticus et exegeticus ad Juvenalis satiram tertiam (Diurn. Inst. publ. Petropoli, 
1879 Nr. 3, pp. 58); 7) De Juvenalis vita (ibid. 1880 Nr. 1, pp. 38). 

•'0 Dissertatio de Juvenalis vitae temporibus. Acad. Alb.Regim. MDCCCLXXV 
II. Yide eiusdem dissertationis notitiam ab eodem auctore exhibitam in ^Jahres- 
bericht iiber die Fortschritte der classischen Altertliumsv\^issenschaft", herausge- 
geben von C. Bursian, 111. Bd., 2. u. 3. Jahrg. 1874—1875, Berlin, p. 207—209. 

"*) D. Junii Juvenalis Saturae, Leipzig, 1873. 

•'») De Juvenalis Vita, Augustae Taurinorum, 1881. Vide etiam ^Rivista 
di Filologia e dlstruzione classica", anno IX, fascicolo di Marzo-Aprlle, 1881. 

natali sententiae; de Juvenalis exilio quaeistiones controversae a 
Synnerbergio ') et Strackio^) itemque a Weidnero et Stampino tracta- 
tae; de vitae Juvenalis fontibus coniecturae a^ Synnerbergio et 
Strackio propositae. 

Quae quatenus vires munusque meum permittebant, expedire 
hoc libello conatus sum, haud frustra eis operara meam me impen- 
disse ratus, si quid hominibus doctis ad has res rectius intelle- 
gendas contulisse viderer. 



^) De temporibus vitae carmintimque D. Junii Juvenalis rite constituendis, 
Helsingforsiae, 1866. 

2) De Juvenalis exilio, Frankfurt am Main, 1880 (Programm des Gymna- 
sium Fridericianum zu Laubach. Nr. 532). 



I. 



De fontibus vitae Juvenalis. 



Omnes fere de Juvenalis vita quaestiones pendent a „ Vifis^^ 
antiquis '). Quarum una exstat in ple^risque codicibus, quam 
primum Georgius Valla in editione Veneta ann. 1486 sub Probi 
nomine publicavit eandemque in codice Budensi repertam P. Pithoeus 
editioni Paris. ann. 161:5 praemisit. Alteram e codice Jsaaci Vossii 
H. C. Henninius vulgavit. Tertiam, quae „auctorem praefert Ael. 
Donatum""), idem liomo doctus e cod. ms. Is. Vossii excerpsit*). 
Quartam e codice Kulenkampii Cl. Rupertius cum pliilologis com- 
municavit. Quintam e cod. Bodleiano O. Muellerus descripsit**). 
Sextam e cod. Omniboni Acbaintrius edidit. Septimam e codice' 
Vaticano Tlieod. Mommsenius vulgavit. Octavam ex Divaei libro 
Justus Lipsius excerpsit^). Nonam denique e codice Harleiano 
saec. XV Franc. Ruehlius nuperrime edidit^). 



Septem vitas, quo enumeravi ordine, 0. Jahnius in „D. Junii Juvenalis 
saturarum cum scholiis veteribus editione" (Berolini, 1851) p. 386 — 390 vulgavit. 

-) Henninius, apud Jahn. Juven. Sat., p. 388. 

^^ Alterum huius vitae exemplum apud Cramerum iu Commentar. in 
Juven. Satir. (Hamburgi, 1823) p. 568 invenimus. 

*) „Exstat teste Achaintre in cod. Mediolanensi" 112 — 353 m. (Jahn, 1. 1.). 

•'^) Epist. quaest. IV, 20; cf. Jahn, p. 390. 

«^) Jahrb. f. class. Philol. 1874, 109 p. 869. 

De origine omnium harum vitarum hoc, ut opinor, recte affir- 
raari potest, eas e quodam vetustissimo fonte, quo res Juvenalianae 
continerentur , nunc deperdito, fluxisse omnes^ Synnerbergii autem 
sententia haec est „omnia, quae ad..vitae Juvenalis notitiam pertine- 
rent, primo in antiquissimis commeiitariis ad satiras eius, imprimis 
primam et septimam, singulis locis annotata fuisse; unde a poste- 
rioribus grammaticis et scholiastis collecta atque in unum conflata 
paulatim in vitarum, quales nunc habemus, formas transiisse*' '). Alia 
sententia est hominum doctissimorum Franckii^), Duentzeri^), 
Kempfii"*), Strackii ^), qui fidem vitarum elevare conati eas ex quibus- 
dam locorum interpretationibus ortas statuerunt. Neutri opinioni 
plane assentiii possum. Nam in vitis, quae nunc exstant, haud raro 
eiusmodi testimonia deprehendimus, quae nullo modo ex annotationi- 
bus ad singulos versus oriri potuisse, quivis concedet. Quae non 
solum coniecturis de origine singularum vitarum, sed etiam argu- 
mentis ex historia veterumque auctorum testimoniis petitis compro- 
bari explanarique posse, infra videbimus. Nunc hoc monebo. Utut 
sese res de origine singularum vitaruni habet, non est, quod eis 
omnem fidem auctoritatemque abrogemus, cum verisimillimum sit, 
iam inde ab antiquis temporibus si minus integras Juvenalis vitas, 
at certe breves vitae narrationes exstitisse. Atque Strackius, nullam 
fidem vitarum* narrationibus habendam esse opinatus, eas a quodam 
„homine praepostero'* scriptas censuit *). Audio. At mea quidem 
sententia haec est, etiam ,.horainem praeposterum'*, cum vitas 
scriberet, res e quodam antiquissimo libello nunc oblivione obruto 
haurire potuisse. Oui rei maximo, ut opinor, documento primum 
sunt vitarum narratiunculae, quas vix ex ingenio quisquam arripere 



*) Synnerberg, De temporibus vitae carminumqiie D. J. Juvenalis, Helsing- 
forsiae, 1866 p. 9. 

-) Examen criticum D. J. Juvenalis vitae, Altonae et Lipsiae, 1820. — 
Qnaestio altera de vita Juvenalis, Dorpati, 1827. 

3) Neue Jahrb. Suppl. Bd. VI p. 374-379. 

"*) Observationes in Juveiialis aliquot locos interpretandos, Berolini, 1843. 

-'} De Juvenalis exilio, Frankfurt am Main, 1880 (Programm des Gymnasium 
Fridericianum zu Laubach). 

*) De Juveualis exilio, p. 13. 

potuit. Deinde Juvenalis satirarum scholia, quorum fundamentum 
veterum grammaticorum commentarii iam Hadriani aut Antoni- 
norum aetate scripti fuerunt '). Quam ob rem illud nobis proba- 
tissimum erit, eo ipso tempore quo scholia etiam breves vitae 
Juvenalianae descriptiones litteris mandatas esse. Nunc si conside- 
remus, Juvenalem, ut infra demonstrabimus, intra 127 et 129 p. 
Chr. ann. mortuum esse, non est, cur dubitemus, quin, quo tempore 
veteres grammatici et interpretes in satiras commentarios scriberent, 
memoria rerum Juvenalianarum recentissima fuerit, falsis rumoribus 
commentisque nondum obliterata aut obscurata. Nec praetermit- 
tendum est, diligentiores quam ut quid temere atque ex arbitiio 
fingere auderent fuisse vetustissimos Juvenalis interpretes, utpote 
quos nihil ex suo addere solitos vestigia simplicis inornataeque 
orationis posterius demum falsis additamentis deformatae atque 
corruptae evidenter declarent. Sed etiam illud monendum. Strackii 
sententia, „saec. II et III Juvenalis satiras a grammaticis neglectas 
iis tantummodo, qui legendi voluptate tenerentur, notas fuisse"'^), 
et anceps et temeraria mihi videtur. Primum enim veterum 
grammaticorum in Juvenalem commentarii, de quibus supra mo- 
nuimus, satiras brevi post mortem poetae lectitatas esse, satis 
demonstrant. Tum eandem rem insignissimum codicis rescripti 
fragmentum ab Angelo Maio repertum luculenter confirmat^). 
Quod Juvenalis satirae quartae decimae finem et quintae decimae 
principium continens, eam sapit antiquitatem , ut rescriptionem 
eius ad tertium usque saeculum referas necesse sit*). Idem tamen 
in exiguo versuum numero tam manifesta menda variasque lectiones 
exhibet, ut iam tum plurima poetue exemplaria plurimosque eius 
interpretes fuisse intellegamus '^). Quod satis, ut varia menda 



^) E. Matthias, De scholiis Juvenalianis, Halis-Saxonum, 1875 p. 4 sq. 

-) De exilio, p. 6. 

3) Class. auct. e Vatic. codic. edit. T. III., p. XVIII. — Du-Rieu, Sched. 
Vatic. Lugd. Batav. 1860, p. 131. 

*) C. Fr. Hermann, De codicibus Juvenalis recte existimandis, 
Gottingae, 1847 p. 6. 

•■^) Hermann, ibid. p. 4. 

omittam, in ipsa palimpsesti margine docet scholion ad Sat. XV, 
vers. 5, ubi cum codex itidem corruptam lectionem praeferat: 

„Dimidio magicae resonaat ubi Memnona chordae'', 

non fortuito scriptum esse „Memnona" pro „Memnone" vetus 
annotatio ostendit: „quidam dimidiiim non dimidio legunt ad 
Memnona referentes" *). Mirum igitur, ne dicam incredibile, 
videretur, si homines, qui tanto studio in satiras edendas interpre- 
tandasque incumberent, nihil nobis, recenti memoria rerum Juve- 
nalianarum, de scriptoris vita tradidissent. Verumenimvero omnia 
eo ducunt, ut simul cum codicibus interpretationibusque satirarum 
brevi post mortem Juvenalisj descriptiones vitae eius extitisse 
statuamus, quae a posterioribus grammaticis et scholiastis collectae 
nonnullis mutatis aut adiunctis aut detractis pauliatim in vitaruni, 
quales nunc habemus, formas transierint. 

De mictorihis vitarum nihil omnino certi constitui posse 
videtur. Atque prima, quae omnium, quod sciam, consensu anti- 
quissima putatur*-), iam diu modo Suetonio modo Valerio Probo 
grammatico adscribebatur. Ad nobilem illum liistoricum vitam 
i-eferebant Casaubonus'), Salmasius'*), Spaldingius '^). Sed nunc 
nemo est, qui obsoletam ilhim de Suetonio vitae Juvenalis auc- 
tore opinionem tueatur. Nam utEurmannum omitlam"), Franckius^) 
et Siietonii editores Reitferschoidius®) et Rothius^) satis superque 
demonstrarunt hanc vitam omnino Suetonio esse abiudicandam. 
Itaque ligna ego in silvam ferre nolo. Similiter etiam ad Probum 
Berytiuni grammaticum, sub cuius nomine Georgius Valla ex anti- 



') Jahn, Juvenalis sat., p. 159. — Herraann, 1. 1. p. 5. 

-) Cr. Synnerberg, De temporibiis etc. p. 8. 

"0 Vid. Suetoniura, ed. Burmann. Arastelod. 1736, II, p. 164. 

•*) Exercitationes Plinianae, Parisiis, 1689 p. 449. 

•') In praefat. edit. Quintilian. Lipsiae, 1798, p. XXXV. 

Oj Edit. Sueton., II, 470. 

'') Examen critic. Juvenalis vitae, p. 9 sq. 

^) Sueton. libr. reliq. Lipsiae, 1860 p. 404. 

'0 Praef. edit. Sueton. Lipsiae, 1862 p. LXXVll sq. 



qui codicis auctoritate vitam publicavit '), falso ea ipsa relata est. 
Nam Probus iste, a Suetonio memoratus^), Nerone imperante 
vixit et, ut ex Martiale apparet, ad Domitiani tempora vitam 
produxit •'). Itaque illo tempore iam mortuus erat, cum Juvenalis 
rhetoricis etiamtum studiis operam dabat. Non minus falsa sen- 
tentia Stampini milii videtur, qui de altero quodam Probo gram- 
matico cogitandum esse suspicatur*). Nam Probus, quem Bur- 
mannus'^) et Ach^intrius") e nonnullis Gellii locis^) perverse in- 
tellectis ad Hadriani tempora referebant, idem est atque Berytius 
ille®). Adde etiam, quod Steupii de Probis sententia, qui duos 
eiusdem nominis grammaticos deinceps fuisse demonstrare cona- 
batur*), a Teuffelio refutata est^"). De ceteris vero huius nomi- 
nis grammaticis temporis posterioris nemo est, qui cogitet. Tota 
enim quaestio de grammaticis, qui nomen Probi prae se ferunt, 
densis tenebris involuta est, neque tamen unus in eo numero 
invenitur, qui Juvenali tractando operam navaverit. Quibus 
autem causis ductus Valla vitam Juvenalis Probo tribuerit, in- 
certum est: nihil enim ipse de ea re nobis tradidit, codex vero, 
ex quo vitam in lucem protulit, nunc non exstat. In optimis 
vero codicibus Juvenalianis, Pithoeano et Sangallensi, qui haud 
dubie e vetustissimo illo codice, quem Valla ad manum habuerat, 
manarunt, ne vestigia quidem Probi nominis reperiuntur. Quae 
cum ita sint, non est, quod dubitemus, quin vita, quae vulgo 
Probi dicitur, a quodam scholiasta, vel „compilatore grammatico'*, 



\) In edit. Veneta, 1483. 

-) De iHustr. gramm. c. 24. 

^^ Mart. £p. III, 2. — Cf. Matthias, De scholiis Juvenalianis p. 3. 

*) De D. Junii Juvenalis vita, Augustae Taurinorum, 1881 p. 7. 

■i) Ad Vergil. (ed. Amstelodam. 1746), T. II p. 35. 

«) In edit. Juvenal. Paris. 1810, II p. 76. 

") Noct. Att. I, 15 j IV, 7 5 VI, 7 (3) alib. 

^) Osannus, Beitrage zur griech. u. romisch. Literaturgesch. Leipzig, 
1839 p. 109 sq. Cf. p. 262. 

®) Steup, De Probis grammaticis, Jenae, 1871. 

*") Studien und Charakterist., p. 442—445. 



ut Henninii verbis iitar'), simul cum codicibus^) expressa sit. 
Eadem de ceterarum auctore recte dici possunt. 

His de origine auctoribusque „Vit-arum" praemissis, restat, 
ut, antequam vitae Juvenalis tempora exponam, pauca de vitarum 
fide addam. 

Inter omnes vitas, quas supra enumeravi, recte prima, quae 
vulgo Probiana dicitur, antiquissima iudicatur. At quamquam ita 
res sese habet, non est tamen, quod Probianam vitam ceteris 
uberiorem iudicemus testimoniisque eius praecipuam fidem tribu- 
amus. Qua in re hoc primum observari debet, huic vitae talia 
deesse, quae haud dubie in antiquissimis illis saec. II et III vitae 
poetae narrationibus, de quibus supra diximus, exstiterint. IJtque 
silentium de patria Juvenalis, de eius anno natali ac de nomine 
imperatoris, exilii auctoris missum faciam, hoc monendum puto, 
etiam praenomen Juvenalis, quod, ut codices testantur, satis notum 
fuit, in vita desiderari. At nonnulli affirmant, auctorem vitae 
incerta pro certis tradere noluisse. Quae tamen incerta? Praeno- 
men Juvenalis (Decimus) codicum fide satis firmatur^), Kulen- 
kampianae vero, quae dicitur, vitae scriptura M. pro D. vel 
calami lapsu vel errore vitae editoris Rupertii explicari potest*) ; 
nam quantas difficultates codicum lectiones interdum praebeant, 
recentissimo Ruehlii exemplo, vitae Juvenalis e codice Harleiano 
editoris, comprobari potest"*). De patria Juvenalis item dubitari 
non potuit. Eorum etiam sententia, qui de quadam critica, quae 
dicitur, scriptoris vitae ratione cogitabant, mihi improbanda est. 



^) In vita Donati apud Jalin., Jiiv. ed. p. 388. 

-) Jahn in ^ita Probi quae dicitur, p. 386: „P. in fine recentiore manu 
ascriptam habet. Habent cod. Alexandrinus bibJ. Vatic. 2029 saec. X, Fauchetii 
bibl. Parisinae 8070 saec. XI, Mazarineus apud Achaiutre, codd. Vaticani 2810 
saec. XIII (a), Urb. 343 (b)." Exstat praeterea in cod. musei Britannici 15600 
saec. IX', in cod. Regio 15 B XVIII saec. XI (Riihl, Jahrb. f. class. Philol., 
1874, 109 p. 868). 

^) Jahn. 1. 1. p. 45. — RUhl, 1. 1. — Synnerberg, 1. 1. p. 33. — V^eid- 
ner, Juvenalis saturae (Leipzig, 1873). Einleitung, § 6. 

"*) Vitae e codice Harleiano lectio „Decij** (p. 869) inscientia scriptoris 
explicatur, qui D. pro „Decius^ positum esse somniavit. 

L. 1. p. 868 et 869. 



Nam in ipsa Probiana eiusmodi vitia occurrunt, quae longe a 
sana et considerata iudicandi ratione abesse videantur. Hoc 
vitae finis comprobat, in quo vetus scholiasta annum exilii cum 
anno, quo Juvenalis supremum obierat diem, confudit. Hic error, 
de quo infra uberius dicemus, inde, nisi me omnia fallunt, ortus 
est, quod versus, propter quos poeta in exilium missus erat, per- 
peram ad histrionem ignotum, qui ,,erat tunc (?) in deludis aulae^% 
vitae auctor rettulit^). Quam ob rem hoc persuasum habeo, 
veterem scholiastam, cum ultimam vitae partem, quae verbis 
yyerat tunc — tendentis^^ continetur, scriberet, aut libellum neces- 
sarium ad manum non habuisse, aut hunc ipsum libellum minus 
recte consuluisse. Prima vero pars vitae non solum ordine 
narrationis ceteris satis praestat, sed etiam.fide rerum, quae vel 
poetae verbis vel testimoniis aliunde desumptis satis comprobari 
possunt. 

Propius ad Probianam brevitate atque ordine rerum exposi- 
tarum vita accedit quarta, quam Rupertius e codice Kulenkampii 
edidit. Quae adeo a Probiana abhorret, ut ex alio fonte manasse 
videatur. Huc indicia de patria Juvenalis ^), de tempore et auctore 
eius exilii ^) , de satiris poetae *) , de imperatore , quo decessit 
Juvenalis •''), pertinent. Synnerbergius, originem omnium vitarum 
ad Probianam detorquere conatus, Kulenkampianam ad communem 



^) Vita Prob.: „paucorum versuum satyra non absurde composita in 
Paridem pantomimum poetamque semenstribus militiolis emitantem genus 
scripturae industrie excoluit, et tamen bene diu ne modico quidem auditorio 
quicquam committere est ausus, mox magna frequentia tantoque successu bis 
aut ter auditus est, ut ea quoque quae prima fecerat inferciret navis scriptis: 
„quod non dant proceres, dabit histrio: tu Camerinos et Bareas, tu nobilium 
magna atria curas? praefectos Pelopea facit, Philomela tribunos.'^ erat tunc 
in deliciis aulae, multique fautorum eius quottidie provehebantur. venit ergo 
Juvenalis in suspicionem, quasi tempora figura notasset, ac statim per honorem 
militiae quamquam octogenarius urbe summotus est missusque ad praefecturam 
cohortis in extremam Aegypti partem tendentis." 

-) „ex municipio Aquinati." 

^) „extremis Domitiani temporibus missus in exilium expertus est 
quantum unius histrionis ira valeret.^ 

^) „in exilio ampliavit satyras et pleraque mutavit." 

^) „decessit longo senio confectus exul Antonino Pio imperatore." 

omniura fontem referre non dubitavit ^). Nec tamen recte, nisi 
forte coniecturam ex vano haustam pro re certa ac demonstrata 
accipere velis. Nam quicunque vel obiter utramque vitam inter 
se comparaverit, recte sibi persuadebit, Kulenkampianam multis 
rebus differre a Probiana. Synnerbergius vero id solum expedivit» 
quod vitae finem „decessit — imperatore" e falsis scholiastae 
computationibus ortum esse affirmavit *^). Sed in gravissimo 
vitae testimonio „extre7nis — exilium'^ vel fastidiose eaecutit 
vel coniecturis tantum utitur')j quo facto, ut Hermanni verbis 
utar, „fucum potius, quam facem praetulif' *). Hac critica Synner- 
bergius ratione id effecit, ut, cum vitae Kulenkampianae de 
Juvenalis exilio testimonium refellere nequivisset, suam de Traiano 
exilii auctore coniecturam "*), cui praeter vitam Kulenkampianam 
etiam multa alia obstant •), plane improbabilem faceret. Accedit, 
quod et alia eius coniectura „omnem imperatoris, quisquis erit, 
mentionem, ita factam esse, ut nomen eius posterius ex coniectura 
esse positum recte sit colligendum" ^), mihi hoc loco improbanda 
est; nam si Kulenkampianae vitae testimonium refutari nequit®), 
verba illius modo allata ad Traianum vel quem vis alium falsum 
exilii auctorem potius quam ad Domitianum referas necesse est. 
De Franckii vero sententia, quam de vitae Kulenkampianae 
origine protulit *), hoc, opinor, dicere sat erit, eum e more suo 
subtilius quam verius disputasse, quod Synnerbergius comprobare 
videtur, cum F]*anckii sententiam breviter complexus haec addit: 
„Ita disputavit Franckius, cui assentiri ecquidem non dubitarem, 
si ulla vestigia ad tam subtilem artificiosamque disputandi 



*) De temporibus etc. p. 35. 

-) Synnerberg, p. 33. 

3) Ibid. p. 32 sq. 

*) C. Fr. Hermann, De Juvenalifi satirae septimae temporibus, Gottingae, 

1843, p. 6. 

*) De temporibus, p. 73 sq. 

«) Vid. infr. 

^) Synnerberg, p. 26. 

8) Cf. ibid., p. 33. 

^) Examen criticum, p. 76 sq. 



rationem in his vitis diiudicandis nos deducerent." ') Ut rem de 
hac Vita absolvam, hoc monendum puto. Ne hoc quidem testi-; 
monium, „in exilto mipliavit satyras et pleraqne miitamt, invehi- 
tiirqite in tineres Domitiani'^, mihi improbandum videtur. Nam 
fundamenta satirarum' iam Domitiani temporibus iacta eraijt *^), 
quapropter niliil mirum, si Juyenalis, exemplo Caesaris inter 
tubarum sonitum commentarios scribentis ''), in exilio satiris confi- 
ciendis perpoliendisque operam dedit. Videtur tamen Juvenalis 
potius in Britannia, cum ibi stipendia mereret*), quam in rele- 
gatione Aegyptiaca „satyras ampliasse/^ 

In vita Vossiana, ab Henninio edita, quam ex vita Probiana 
expressam ac dihitatam affirmaruntFranckius^), C.Fr.Hermannus •), 
Synnerbergius '), Strackius ^), vestigia antiquae narrationis duabus 
in rebus perspiciuntur: primum in tempore, quo Juvenalis natus 
est, definiendo ^), tum in loeo ubi de poeta Romam post exilium re- 
verso traditur^"). De Juvenalis anno natali infra videbimus. Quae 
vero de poetae reditu in vita leguntur, iam primo aspectu eiusmodi 
videntur, ut tanquam ex arbitrio ficta meritp in dubium vocari 
nequeant. Quod quidem antiquissimo illo, ut opinor, vitae Donati 
testimonio, in quo deMartiale Roma circ. 98 p. Chr. ann. Bilbilim 
reverso traditur"), apte confirmatur. Ex sententia Synnerbergii '^), 
XAc xotl 6Mi omnia sub Domitiano exilii Juvenaliani vestigia delere 
conantis, vitae Donati verba „tandem — mderet^^ posterius ad- 
dita. Non placet. Puto enim Martialis mentionem ex antiquissima 



^) Synnerberg, p. 35. 

'-^) Idem, p. 55 sq. 77 sq. 

^) Cf. Nipperdey, Quaest. Caesar. in edit. Lips. 1847 p. 5 sq. 

4) Vide infr. 

•^*) Exam. criticum p. 17. 

®) De satirae septimae tempor., p. 8. 

^) De temporibus etc. p. 14. 

^) De exilio, p. 15. 

®) „oriundus temporibus Claudii Neronis." 

^^) „ revertiturque Juvenalis Romam." 

^^) „pulsus urbe tandem Romam cum veniret et Martialem suum non 
videret." Cf. infr. 

12) L. 1. p. 17. 

Juvenalis vita, brevi post mortem poetae conscripta, raanare 
potuisse. Quid enim? Unde haec auctor mutuari potuit? Nec 
in aliis vitis nec in carminibus poetae nomen Martialis occurrit. 
In iis vero, quae de Martiale in scholiis inveniuntur, nihil de 
Juvenalis cum Martiale familiaritate inest'). Nec praetermitten- 
dum est, Martialem ter sohim et id quidem in ultimis epigram- 
matum libris Juvenalem memorare^), quam ob causam non possum 
non affirmare, vix vitae auctorem de familiaritate utriusque redi- 
tuque Martialis ex ipsius carminibus comperisse. 

In reliquis vitis nulla fere satis clara ac distincta antiquae 
narrationis vestigia deprehendimus. In vita, quae Bodleiana 
dicitur, duo eiusmodi vestigia reperimus, quorum unum hoc est: 
„Cum ex Aquino municipio Romam se contulisset et ad dignita- 
tem equestris ordinis sua virtute pervenire meruisset^)". Alterum 
ad Scoticam quae dicitur Juvenalis militiam refertur*). Videntur 
tamen haec omnia facile ex satiris ipsius poetae deprompta esse"^). 

Quae de his Juvenalis vitis modo diximus, eadem recte, ut 
opinor, ad alterum vitae eius fonteni, quem in fragmento quodam 
Schurzfleischii ") atque in nonnuUis scholiorum lociis^) deprehendi- 
mus, referri possunt®). 

Tertium in testimoniis ipsius poetae invenimus®), quae tamen 
adeo pauca et abrupta sunt, ut coniecturis ex antiquis vitis de- 
sumptis egeant. 

Qiuirtum in epigrammatis Martialis habemus '")• 



Schol. ad Sat. IV, 38; XI, 162. — Probiis ad Sat. I, 76; VII, 130. 
2) Libr. VII ep. 24 et 91; lib. XII ep. 18. 
^ Synnerberg, p. 49—50; cf. inir. 

^*) „8ub honoris praetextu fecit eum (tyrannus) praefectum militis contra 
Scotos, qui beUum contra Romanos moverant, ut ibi interficeretur Juveualis.^ 
Strack, p. 24—25. Cf. infr. 

*) In praef. Spicileg. annot. in Juv. satir. Vinariae 1717. 
') Ad Sat. I, 1; IV, 38; VII, 92; XV, 22; XVI, 3. 
®) Strack, p. 17—20. Synnerberg, p. 31. 
«) Cf. infr. 
^°) Cf. supr. ann. 2. 

Quintum praebet titulus lapideus Aquini, in patria Juvenalis, 
repertus*). Huius monumenti fidem nuperrime Strackius in suspi- 
cionem vocare conatus est^). At frustra, cum nec argumenta ad 
suam sententiam comprobandam attulerit, nec quae ad huius tituli 
fldem auctoritatemque confirmandam ab hominibus doctissimis 
prolata erant, refutaverit. 

Sextuni in notissimo Apollinaris Sidonii loco, ubi Juvenalis 
,jirati histrionis exuV^ nominatur, habemus'). Cuius testimonii 
Strackius propterea nullam rationem habuit, quod Apollinaris 
temporibus „fabula illa de Juvenalis exilio sine dubio pervulgata 
erat***). At haec argumentatio non solum anceps, sed etiam 
temeraria nobis videtur. Nam in re tam obscura tamque intricata, 
ut est vita Juvenalis, diiudicanda, operam et studium non ad 
suspiciones sine causa idonea movendas, sed ad eas res, quae a 
vero discrepare non videantur, conferamus oportet. Dicam igitur, 
quid de hoc loco Apollinaris sentiam. Juvenalis satirae, ut satis 
compertum est, inde ab initiis medii quod vocant aevi multis, 
imprimis vero, monachis, phicebant, qui cum Juvenalem, veluti 
fidei suae participem agnoscerent, multum operae in libris eius 
legendis coUocarunt'*). Cui rei Apollinaris Sidonius, clarissimus 
Arvernorum episcopus (ann. 473—484 p. Chr.), quam maxime 
operam dabat, quod satis imitationum vestigiis, quae apud eum 
deprehenduntur, comprobari potest. Ita in epistolis eius legimus: 
„Nos quoque subduximus ferulae manum *); Natus ad Euphratem"^); 
„Satur est, cum dicit Horatius „Ohe" ®). Jam si consideiemus, 
Apollinarem adeo peritum antiquitatis aestimatorem fuisse, ut recte 



*) Vide infr. 

2) De exilio, p. 25—26. 

3) Apoll. Sid. Carm. IX, 272—276. 
*) De exilio, p. 16. Cf. p. 33. 

5) Cf. Haeckermann, Commentatio in D. J. Juvenalis satiras, Greifswald, 
1867 p. 4. — C. Fr. Hermann, praef. edit. Juvenalis (Lipsiae, 1865), p. XVIII, 

») Ep. II, 10. Jttv. I, 15. 

') Ep. VII, 17. Juv. I, 104. 

«) Ep. VIII, 9. Juv. VII, 62. 

„poetae doctissimi" uoraen acceperit *), illud nobis probatissimum 
erit, etiam de vita eorum, in quorum studiis versabatur, eum 
cognitionem subtiliorem e primariis fontibus haustam liabuisse. 
Accedit, quod duplex satirarum recensio, quarum alteram christiano 
cuidam homini atque ecclesiastico debemus, circa saeculum VI vel 
VII exstitit"), quam ob rem probabilissimum nobis videtur, ApoUi- 
narem, quo tempore opera sua scriberet, cum antiquissimo satirarum 
codice etiam vetustissimam Juvenalis vitam, quae corruptelarum 
vel additamentorum temporis posterioris labe careret ad manum 
habere potuisse. Quod si consideres, quid est cur fieri potuisse 
neges, ut Apollinaris, qui tautum diligentiae et doctrinae ad 
historiam veterumque auctorum scripta adhiberet'), testimonium 
de Juvenale „irati histrionis exule", ex hoc antiquissimo rerum 
Juvenalianarum fonte potius quam a fabellis falsisve rumoribus 
mutuaretur. 

Septimum Juvenalianarum rerum fontem Suidae et Malalae 
debemus*). Qui tamen, ut inepti compilatores, indigni sunt, qui- 
bus ullam fldem habeamus '^). 

Sed haec quidem hactenus. Nunc ad singuhis de vita poetae 
quaestiones adumbrandas accedamus. 



*) Teuffel-Schwabe, Geschichte d. romisch. Literat. 4. Aiifl. Leipzig, 
1882 § 467 ann. 3 et 8. 

-) Hermann, praef. ed. Juvenalis, p. XIX. 

3) Bahr, Gesch. d. romisch. Liter. 4. Aufl. Carlsruhe, 1868, I, p. 471; 
II, p. 641. — Teuffel-Schwabe, ibid. 

*) J. Malalas, Chronographia ex rec. L. Dindorfii, in opere quod inscri- 
bitnr „Corpus scriptorum historiae Byzantinae, Bonnae, 1831, lib. X, p. 263. 
— Suidas, Lexicon graece et latine, Halis, 1843, I, p. 1003 sq. 

*) Synnerberg, p. 41—43. Strack, p. 21. 



De Juvenalis anno natali. 



De anno, quo Jitvenalis natiis est, vitae dissentiunt. In Vita 
Henniniana euni „temporibus, Claudii (Neronis)" natum esse 
legitur. Probiana, Donatiana, Kulenkampiana „octogenarium" 
e vita decessisse tradunt. Quibus testimoniis ipsius Juvenalis 
verba subiunguntur, qui in XIII satira „sexagenarium" amicum 
suum, „Fonteio consule natum'', memorat *). De cuius nomine 
adhuc controversia est, cum duo Fontei consules memoren- 
tur, quorum alter, C. Fonteius Capito, consul anno 59 p. Chr. 
n., alter vero L. Fonteius Capito, anno Chr. 67 fuit*^). Mihi 
quidem eorum sententia probabilior videtur, qui consulem L. Fon- 
teium Capitonem a poeta designari affirmant. Quid enim? Si 
satira XV, in qua, quae „nuper" consule Junco gesta sint se 
relaturum promittit poeta'), non ante finem ann. 127 p. Chr. 



Vrs. 16 et 17. 

-) Theodor Janssonius ab Almeloveen, Fastor. roman. consularinm libr. 
dno. Amstelod. 1740 p. 121. — Alteri duo Fontei Capitones, in consularibus 
fastis memorati, ad augusteam aetatem referendi sunt. Vid. Bart. Borghesi 
Intorno all' et^ di Giovenale in Oeuvres completes, tom V, Paris, 1869 p. 76. 

^) Vrs. 27. — „Juncum" pro «Junio" habet Pithoeanus et codicis Vati- 
cani palimpsesti fragmentum (v. Jahn, p. 160). Cf. Strauch, De personis Juve- 
naliahis, Gottingae, 1869 p. 41: „Permirum est quod fuere, qui vitiosae malo- 
rum librorum scripturae „Junio" plus fidei haberent quam optimae ac vetus- 

scriptam esse posse apparet*), non est quod satiram XIII, quae 
natura sua propius ad XV quam ad XIV accedit^), novem annis 
ante satiram XV conscriptam coniciamus '). Itaque tertiam deci- 
mam satiram post sequentem scriptam esse opinari licet*), prae- 
sertim si consideremus, singula in ultimo libro carmina post mor- 
tem poetae aliter fortasse atque nunc disposita fuisse^). Quam 
ob rem si non solum coniecturae, sed maioris quidem momenti 
argumenta satiram XIII ann. p. Chr. n. 127 exaratam esse demon- 
strant, non est quod editionem eius usque Jid annum 119 refe- 
ramus. Jam si consideremus , Juvenalem omnium fere vitarum 
consensu „octogenarium" fato concessisse, necesse erit natalem 
eius ad quadragesimos post Chr. annos referamus. Quae compu- 
tatio omnino congruit cum notissima illa Borghesi et Synnerbergii, 
quorum alter Juvenalem intra annos 47 et 127 vixisse coniecit, 
alter vero poetam circa annum urb. cond. DCCXCIX natum esse 
voluit •). Sed haec hactenus. Nunc ad sententias nuperrime pro- 
latas accedamus. 

. Atque Friedlaendents in dissertatione, quae „De Juvenalis 
vitae temporibus ')" inscribitur, memorabilem illum XIII satirae 



tissimae „Janco". Quidquid enim de Juvenalis vita vel codicibus statuis, 
bisyllabum ^Junio'' prorsus non est tolerabile." Ibid., ann. 4: „Nullius mo- 
menti sunt: „Vinco, Vinio, Juno^, quorum origo manifesta est." 

*) Cl. Cardinali, Un nuovo diploma militare deir imperatore Adriano, 
in Dissertazioni della pontificia Academia di Archeologia, Rom. 1835, T. VI, p. 231. 

-) De indole harum satirarum cf. ^pHMCRaH caTnpa h H)Be najiTi*', Mh- 
Tana, 1879 p. 352—388. 

3) Annns, quo XIII satiram scripsit Juvenalis, defmietur, si numer. 60 
a poeta memoratum ad supra allatum 59 vel 57 annum Fonteiorum addideris. 

*) Borghesi, Annotazioni a Giovenale iu Oeuvres, Vol. V, p. 510: 
„cho conciuso, che le due satire tredicesima e decima quinta furono scritte a 
un dipresso nel medesimo anno 880." — Strauch, 1. 1. p. 42: „Neque est 
quod post hunc annum (127) satiram illam (XV) scriptam esse redarguat, 
immo etiam XIII satira sub idem tempus composita est." 

^) Huiusmodi exemplum praebet sat. XV, quam multi codiccs post XVI 
ponunt (v. Jahn, 1. 1. p. 159 et 166). 

*) Borghesi, Intorno all' et^ di Giovenale, p. 75 — 76. — Synnerberg, 
1. 1. p. 92. 

^) Regimonti, 1875. Cf. Bursian, Jahresb. iiber d. Fortschritte d. class. 
Alterth. III, p. 207. 

locum, de qao iam supra locuti sumus, ita interpretatur, ut 
verba : 

^Stupet liaec, qui iam post terga reliqait 
Sexaginta annos, Fouteio consule natus" ^)? 

non ad amicum poetae Calvinum^), sed ad Juvenalem ipsum 
referat. Si haec interpretatio vera esset, Juvenalem non ann. 47, 
ut supra docuimus, sed 67 anno Chr. natum esse statuamus 
necesse esset^). Sed longe aliter sese rem habere, ipsa ver- 
suum evolutio docet. Quid enim? Si Friedlaenderi coniectura 
probabilis esset, haec „familiaris reprehensio", ut verbis Britan- 
nici utar*), quae cum huius satirae propria sit, in blandis 
praecipue interrogationibus perspicitur*^), evanesceret, versusque 18: 
„an nihil in melius tot rerum proficit usus?" sensu cum prae- 
cedentibus congruenti careret. Itaque in versu 17 interro- 
gandi forma, quam, praeter scholiastam *) , interpretes omnes 
retinuerunt, eo magis defendenda est, quod Juvenalis in simplici 
interrogatione, ut in hoc loco, particulam interrogativam multo 
saepius omittit quam ponit, et verba ita plerumque distribuit, ut 
interrogatio ex ipsis verbis et ordine vel ex tempore atque modo 
vel ex cohaerentia sermonis definiatur^. In versu autem 17 inter- 
rogandi forma, ut ex totius loci nexu apparet, quam maxime est 
necessaria. Sensus enim versuum 11 — 18: 

Ponamus nimios gemitus: flagrantior aequo 
Non debet dolor esse viri, nec vulnere maior. 
Tu quamvis levium minimam exiguamque malorum 
Particulam vix ferre potes, spumantibus ardens 
Visceribus, sacrum tibi quod non reddat amicus 
Depositum. Stupet liaec, qui iam post terga reliquit 
Sexaginta annos, Fonteio consule natus? 
An nihii in melius tot rerum proficit usus? 

hic est: „Noli plus aequo indulgere maerori, homo gravis et con- 



Vrs. 16 et 17. 

-) Ibid. vrs. 5. 

^) Friedlaender, 1. 1. p. 5. 

4) Juvenalis edit. Mediolan. 1514 fol. CV. 

^) Vid. vrs. 6, 18, 25, 34, 37, 71—74 etc. 

6) Jahn, p. 353. 

^) 0. Kiaer, De sermone D. J. Juvenalis, Hauniae, 1875 p. 166. 

stans deici dolore noii debet, nec yehementius, quam res ipsa 
poscat, afflictari. Pudeat te, quod exiguum ac leve malum tole- 
rare nequeas et furentis in morem excandescas ob fraudem et 
perfidiam amici, depositum tibi reddere negantis, quod sancte 
custodiendum ab eo et reddendum erat. An ista miratur, qid a 
dorso dimisit annos sexagenos, sid) Fontei considatti genitiis? (vel: 
an eiusmodi fraus mira videri debet homini rerum perito atqiie annos 
nato sexaginta?). Nihilne tandem didicisti ac profecisti ad casus 
adversos levius ferendos, tam longa experientia ?" Itaque omnia 
bene se habebunt, si interrogan^i formam retinueris. Praeterea 
pronom. neutr. „haec*', quod a verbo „stupet" ^) pendet, eodem 
communi sensu usurpatum est, quo supra prononien eiusdem generis 
„quae" *), quod, ut e verbo „pateris" apparet, ad omnia mala, 
quibus obrutus est Calvinus, ut: „recens scelus", „fides ab amico 
violata", „iacturae onus" '), refertur. Jam si sententiarum nexum, 
qui his duobus versibus continetur, consideres, haec liabebis : Cal- 
vinus noii solum aegerrime tulit „casum e medio fortunae acervo*), 
sed, quamvis sexagenarius, valde miratus est, obstupuit, quod 
amicus infidelis depositum sibi abnegaret. Itaque et stupor et 
senectus cum Calvini conditione apte coniunguutur. Juvenali veio 
minima erat causa aut scelus mirandi aut annos vitae suae com- 
putandi; ipse enim confitetur, se haud raro eiusmodi res, ut fraudes, 
violatam fidem similia vidisse '^). Quam ab rem si aetatem suam 
i'espicere vellet, potius de adolescentia sua, quam de senectute 
hoc fere sensu loqueretur: „Quid stupes? iam adolescens haud raro 
vidi, quae patiaris." Inde sequitnr, ut „stupet haec" ®) non ad 
Juvenalem, sed ad Calvinum, qui solus „spumantibus ardet vi- 
sceribus"^ referendnm sit®). 

>) Vrs. 16. 

2) Vrs. 9. 

3) Vrs. 5—6 et 8. 

4) Vrs. 9-10. 

■'') Vrs. 8 — 9: ... „nec rara videmus, Quae pateris." 
«) Vrs. 16. 
Vrs. 14. 

") Recte Strackius, 1. 1. p. 31 ann.: „Si id quod vult Friedl. (Juve- 
nalis) dicere voluisset, hoc non haec scribere debuit.'* 

Quibus etiam haec subiungenda sunt. Ex secuuda ad tertiam 
personara trtinsitus *), qui Friedlaendero praecipuam interpretationis 
mutandae causam praebuit, niliil habet offensionis. Nam Juvenalis 
non solum numeros, tempora, modos saepe mutat*), sed etiam per- 
sonas. Ita permultis locis earum satirarum, quae epistolarum 
speciem prae se ferunt, subito secunda utitur persona; aliis com- 
pluribus locis statim ex tertia persona transit ad secundam '). Ex 
secunda persona ad tertiam transitum, ut in satirae XIII loco, 
bis observavi: Sat. V, 18: 

„Una simus, ait. Votorum summa! quid ultra 

Quaeris? JSahet Trebatius, propter quod rumpere gomnum 

Debeat" •, 

et Sat. VII, 229—237—238-242: 

.... „Sed vos saevas imponUe leges; 
Exigite ut mores teueros cum poUice ducat; 

.... eocigite, ut sit 

Pater ipsius coetus 

Haec inquit cura". 

Adde, quod Juvenalis, cum ipse de se aperte loquitur, non 
oblique tertia persona, sed prima singular. vel plural. uti solet. 
Cuius rei exempla iam in satira prima occurrunt; vrs. 1: 

„Semper ego auditor tantum? nunquamne reponam"; 

vrs. 15—16: 

„Et nos ergo manum ferulae subduximus, et nos 
consilinm dedimus Sullae""*). 

Itaque et totius loci nexus et Juvenalianum dicendi genus 
obstant, quominus Friedlaenderi sententiam veram esse iudicemus. 

Sed in alias etiam difflcultates incurreremus, si Friedlaendero 
fidem haberemus. Ad coniecturam suam de anno, quo Juvenalis 
natus est, comprobandam , poetam non ante Traiani principatum, 
post ann. 107, ad satiras scribendas accessisse affirmare non 



t) Vrs. 5—15 et 16. 

-) Vid. Kiaer, De sermone Jnvenalis, p. 194 sq. 

^) Uberius de hac "re vid. in libro meo „Otto PnoGeKi» n /^eR.vaMaTopcRifl 
caTHpw K)BeHajia", IIeTep6yprb, 1872 CTp. 63. — B. Lupus, Vindiciae Jnvenalianae, 
Bonnae, 1864 p. 18. 

"*) Alia huc spectantia exempla in libr. meo „PiiMCKaii caTnpa h IObc- 
Bajii}", p. 425 n. attuli. 

Nagruiewski, De Juv. vita. 2 

dubitavit *). Sed nulla argumenta ad hanc sententiam probandam 
protulit et omnia eo ducunt, ut Juvenalis iam Domitiano imperante 
poeticae operam navaverit primasque satiras non post 107 ann. 
sed ante lioc tempus in lucem protulerit. Quod ut iam C. Fr. 
Hermannum ^) aliosque omittam , haud multis ante annis Synner- 
bergius demonstravit '). Adde, quod de duplici satirarum recen- 
sione, quam praeter Teuffelium *) et Ribbeckium ^), Friedlaenderus 
probare videtur ^J, cogitari nequit. Nam primum de altera editione 
apud antiquos altum silentium est, cum vitae Kulenkampianae 
verba : „in exilio ampliavit satiras et pleraque mutavit", de quibus 
supra locuti sumus'), huc non spectent. Tum nullam causam 
invenio, quamobrem res Juvenalianae duplici satirarum recensione 
declarentur ®). „Quod si passim, ut recte Stampinus monuit, qui- 
busdam satirarum locis molestae repetitiones occurrunt, eas tamen 
a Juvenalis ingenio minime abhorrere iudicabit, qui poetam consi- 
deret multum in declamationibus versatum sibi temperare non 
potuisse quin tumidum et luxurians scribendi genus saepe usur- 
paret"^). Jam si consideremus, Juvenalem omnium fere vitarum, 
excepta Kulenkampiana et Vaticana, cansensu^"), ad mediam fere 
aetatem (i. e. ad 40 vitae annum) declamasse, iniperante vero 
Domitiano (ann. 82 — 96) primum, ut iam supra monuimus, ad 
poeticen se contulisse, natalem poetae, non ad sexagesimos, ut 
vult Friedlaenderus, sed ad quadragesimos annos post Chr. referas 
necesse erit. 

Ac de temporibus librorum II et III Friedlaenderum liaud 
recte coniecisse, mihi persuasum habeo. De satirae sextae tem- 

1. 1. p. 4. 

-) De satir. septimae temporibiis, p. 19 — 20. 

^l 1. 1. p. 59 sq. 

*) Stiidien und Charakteristiken, Lcipzig, 1871 p. 424—434. 

^) Juvenalis satur. ed. stereotypa, Lipsiae, 1859 praef. p. XIL — Der 
eclite und der uneckte Juvenal, Berlin, 1865 p. 72 — 73. 

») Ibid. 

') Vid. p. 8-9. 

^) Cf. Strack, p. 32. — Phmcr. caxHpa h lOBeHajn», p. 453. 

®) Stampini, De Juvenalis vita, p. 37. 

^®) De vitarum fide Friedlaenderus minime dubitat (1. 1. p. 4 et 5). 

poribus quid censendum sit, infra videbimus^. At quominus in 
septima satira Juvenalis Hadrianum attigerit, ut Friedlaenderus 
opinatus est "), haec haud parvi momenti argumenta obstare viden- 
tur. Nam primum tota satirae nostrae indoles ab earum colore, quas 
subHadriano scriptas esse certis vestigiis intellegimus, adeo discrepat, 
ut vel hanc solam ob causam multis annis ante scriptam esse 
necesse sit^). Praeterea, si sub Hadriano septimam satiram 
condidisset Juvenalis, rairum sane esset ad tempora praesentia 
carpenda id convertere, quod ante triginta circiter annos accidis- 
set*). Adde, quod de altera editione, ut iam supra docuimus, 
cogitari nequit'^) et alia argumenta eo prorsus ducunt, ut laudes 
illas Juvenalianas, initio septimae satirae praepositas ®), ad Tra- 
ianum, ut iam multi firmissimis argumentis evicerunt, referamus^). 
Quod primum Statii et Quintiliani mentio comprobat®). Statius circa 
40 p. Chr. ann. natus®), eodem fere tempore, quo Domitianus, 



») Vid. p. 23-25. 

*) Loc. laud. 

^) Cf. C. Fr. Hermann, De sat sept. temp. p. 19. — De natura priorum 
et posteriorum Juvenalis satirarum in libr. meo saepius laudato ^Phmck. car. 
H lOBeHajii}" uberius disputavi, p. 297 sq. 437 sq. De septimae satirae natura 
V. ibid. p. 259—269. 

^) Volker, Juveual, ein Lebens- und Charakterbild, Elberfeld, 1851 p. 96. 
Cf. Synnerberg, p. 75. 

5) Vid. p. 18. 

^) Vers. 1 — 3: „Et spes et ratio studiorum iu Caesare tantum: Solus 
enim tristes hac tempestate Camenas Respexit." 

^) Ut multos priorum tempornm Juvenalis editores, quos apud Herman- 
num (De sat. sept. temp. p. 4 ann. 17 sq.) enumeratos invenies, omittam, 
etiam recentiores in hanc sententiam ierunt, ut Hermannus (Juv. ed. praef. 
p. XV), Voelkerius (Juvenal, p. 98, 105), Bergius (Des D. J. Juvenalis Satiren 
im Versmasse des Originals iibersetzt und erltlutert, Stuttgart, 1863 p. 27, 28, 
164, 165), Sieboldus (Die Satiren d. Juvena.is, lat. Text mit metr. Uebersetz. 
und Erlauterungen, Leipzig, 1858. Einleit. p. XVII, p. 142), Ribbeckius (Ed. 
stereot. praef. p. X), Widalius (Juvenal et ses satires, etudes Utt^raires et 
morales, Paris, 1869 p. 165, 166), Vescovius (Le satire di Giovenale voltate in 
versi italiani ed annotate col testo a fronte, Firenze, 1875 p. XV, XVI et 195), 
Hilgersius (Juvenal in deutschen Jambeu, Leipzig, 1876, p. 328) aliique. 

8) Vrs. 82—87; 186-189. 

°) Imhof, P. Papinii Statii ecloga ad uxorem, Halac, 1863 p. 15 sq. 

2* 

(liem obiit supremam^). Thebais vero cuius recitationem, ut rem 
nuper actani et omnibus notam, Juvenalis describit ^), intra annos 
80 — 92 confecta est^). De Quintiliano primum observandum est, 
nomen eius Juvenalem pro communi quodam exemplo rlietoris, 
advocati, hominis docti usurpare potuisse*). Versus enim illi: 
„Si fortuna volet fies de rbetore consul, Si volet haec eadem fies 
de consule rhetor** ^), non ad rhetorem Quintilianum, a Domitiano 
insignibus consularibus ornatum^), sed ad Valerium Licinianum^) 
spectare videntur ®). At faciamus Juvenalem revera designasse rhe- 
torem Quintilianum. Quid deiiide? Num in Dodwelli sententiam, 
exitum ihetoris adHadriani aetatem (ann. 118 p. Chr.) proferendum 
esse eamus?*) Immo vero nunc inter omnes fere constat, Quinti- 
lianum Nerva imperante aut adeo Domitiano fato concessisse ^"). 
De quodam vero Quintiliano, quem Plinius „modicum facultatibus" 
nominat'*), res confecta est; nam „non pro rhetore^', ut iam Ges- 
nerus recte observavit '-), nomen hoc positum. Quibus nominibus duo 
etiam subiungam: Mathonis causidici, qui rem suam sub Domitiano 



') Straiicli, 1. 1. p. 36. 
2) Sat. VII, 82—87. 

^) Dodwellue, in annalibus Velleianis, Quintilianeis, Statianis. Oxonii, 
1698 p. 202 sq. 

4) Sat. VI. 75. 280. VII, 186. 

5) Sat. VII. 197-198. 

^) Weidner, ad Juven. p. 185. 

"*) Plin., Ep. IV, II: ^Aiidistine Valerium Liciuianum in Sicilia profiteri? 
Praetorius bic modo inter eloquentissimos causarum actores habebatur, nunc 
eo decidit, ut cocul de senatore, rlietor de oratore fieret Itaque ipse in praefa- 
tione dixit dolenter ct graviter: quos tibi foriuna ludos facis! facis enim 
ex professorilyus senatores, ex senatoribus professores ^^ I Cf. Imliof, T. Fi. Domi- 
tianus. Ein Bcitrag zur Geschichte d. romischen Kaiserzcit, Halle, 1857 p. 94. 

®) John Levis, D. 3. Juvenalis Satirae with a literal eiiglish prose trans- 
lation aud notes. London. 1873 p. 382. — Ribbeck, praef. p. XI. — Stampini, 
1. 1. p. 35. 

•) Dodwellus, Anna)es, p. 138 sq. 

^^0 Rothius, in praef. ed. Suctonii, p. LXXVIL — Strauch, p. 35. — Synner- 
berg, p. 76. 

") Plhi. Ep. VI, 32, § 2. 

'2) Ad Plin. 1. 1. p. 243 (ed. Lips. 1770). — cf. Hermann, Dc sat; s^pt. 
tempor. p. 17 et 18. — Strauch, p. 35 n. 5. 

decoxit ') eique, sine diibio, haud multis annis superstes fuit*), et 
aurigae Lacernae vel Lacertae^), qui, si veteri scholiastae fides 
habenda, eodem tempore notus fuit^). Adde, quod externae ra- 
tiones eo ducunt, ut Traianum a Juvenale in satira septima lau- 
dibus exornatum concludamus. Quid enim? Num „temporum 
saevitiae** ''*) memor Juvenalis, eum principem, sub quo „spiritum 
et sanguinem et patriam receperunt studia" *), silentio praeterire 
potuit? Qui quidem princeps ita eos, qui litteris operam dabant, 
adiuvit et sublevavit, ut tristissimam litterarum imaginem in hac 
satira expressam in tempora eius cadere existimare minime con- 
sentaneum sit^). Recte igitur Stampinus: „iniuste tamen fecisse 
Juvenalis, si Traiani prorsus oblitus Hadrianum laudibus extoUere 
voluisset quod 

„8olu8 .... tristes hac tempestate Camenas respexit." 

Illud enim soIils, si Hadrianum a Juvenale hoc loco solum 
laudatum putemus, quid significat, nisi omnes, qui ante eum sum- 
mam imperii obtinuissent ipsumque Traianum de litteris colendis 
honorandisque minime cogitasse" ®). Praeterea, „si vel maxime 
concedamus liberaliorem Hadrianum fuisse, ipsi huic liberalitati 
non respondent laudes, quas neminem fugiet neutiquam tantas esse, 
quantae Hadriano et debebantur et sine dubio ^b aequalibus im- 
pertitae sunt, sed satis modicas et ut Graeci aiunt toui dcpoaioGcj&at 
5vsxa praemissas, ne communi omnium reprehensione Caesarem 
quoque, cuius laedendi causas procul habebat, complecti videretur" *). 
Quae cum ita sint, non dubitamus, quin Juvenalis ad Traianum 



>) Sat. Vir, 129. 

-) Uberius de Mathone in libr. ' meo ,,nepBafl caTnpa lOfieHaAa'', Piira, 
1875 p. 98->99 disputavi. 

3) Sat. VII, 114. 

*} Schol. ap. Jahn. p. 283 : ^russatus Lacerta snb .l^omitiajio auriga fuit, 
ut Probus ait." Cramer, In sat. Juv. comment. vetusti, p. 290. 

») Juv. Sat. IV, 151. * ' . 

0) Plin. Paneg. c. 47. 

^> Synnerberg, p. 74. 
- ^) Stampini, p. 35. 

®) C. Fr. Hermann, De S&t,. eept. temp. p. 19. 

se converterit in eiusque benignitate et indulgentia ') omnem spem 
et rationem studiorum posuerit^). 

Restat, ut paucis demonstrem, ne exilii quidem tempus, de 
quo infra fusius disputabimus , cum Friedlaenderi de Juvenalis 
anno natali ratiocinationibus congruere. At omnino, ut iam 
Strackius recte observavit, homo ille doctus exilii quaestionem in 
medio relinquere videtur^). Qui quamquam de veterum testimo- 
niorum fide minime in hac re dubitat*), primo tamen „quo relegatus 
sit et a quo imperatore prorsus in incerto" ^) relinquendum putat. 
Tum ambigitur, „in cuius aulae deliciis histrio ille fuerit, qui 
illis versibus (satir. sept.) ofifensus impetravit, ut poeta sub specie 
honoris urbe summoveretur" •). Deinde „hanc relegationem certe 
non in extremam eius senectutem cadere" conicit et in universum 
assentitur Borghesio, qui Juvenalem a Crispino, sub Domitiano 
in praefectura praetoris Comelii Fusci coUega (intra ann. 92—101), 
Roma expulsum esse exposuit'). Postremo „poetam post ann. 92 
exulasse, duramodo ante ann. 101 revocatus sit", affirmat**). Has 
tam varias coniecturas nescio quo modo percipiam. Nam satis 
superque constat, Juvenalem propter versus in quendam histrionem 
compositos post quadragesimum demum vitae annum (nam ad 
mediam fere aetatem Romae declamavit) in exilium missum esse. 
Itaque nullo modo fieri potuit, ut intra 92 et 101 ann. exularet, 



') Cf. Sat. VII, 20—21. 

-) Apposite Vescovius, Le satire di Giovenale, prefazione, p. XV: „La 
settima satira porta con s^ la sna fede di nascita; la qnale deve essere avve- 
niita durante V impero di Trajano, e piuttosto sul principio che sulla fine. 
II suo colore, V impeto. e la veemenza lo dicono chiaro. Le satire che da 
segni manifesti appariscono scritte dal poeta po&teriormente sotto Adriano, 
sono per questo lato molto distanti da quella: e tale distacco non si spiega 
altro che ammettendoun intervallo di parecchi anni tra questa e quelle. La 
settima satira, inoltre, conilncia con un elogio dell' Imperatore . . . . e tale 
elogio non puo rivolgersi che a TraianQ.^ Cf. ibid. p. XVI, XVIIl et 195. 

3) Strack, De exilio, p. 31. 

4) Ibid. p. 5. 
*) Ibidem. 

*) Ibidem. 
') Ibidem. 
^) Ibid., p. 6. 



23 

si, ut Friedlaenderus opinatur, ann. 67 natus esset. Inde sequitur, 
ut aut haec aut illa sententia falsa sit. At quominus exilium Juve- 
nalianum ad Traiani vel Hadriani tempora removeamus multa, ut 
opinor, ac firmissima argumenta, de quibus infra nobis disputatio 
erit, obstare videntur '). De Juvenalis vero natali anno, a Fried- 
laendero proposito, satis mihi disputasse videor. 

Altera sententia a Weidnero prolata est^). Testimoniis anti- 
quarum vitarum sine causa idonea abiectis '), Juvenalem ann. Chr. 
57 natura esse affirmat*). Ad hanc coniecturam comproban- 
dam satis habet dixisse, auctorem satirae sextae, quae anno 116 
vel 117 post Ohr. nat. conscripta manifestam summae indignationis 
notam atque orationis colorem ingenii Juvenaliani proprium os- 
tendit, septuagenarium senem esse non potuisse "^). Sed quis neget, 
Juvenalem etiam septuagenarium , hac „recta senectute" ®) , cuius 
ipse meminit ^), usum esse? Nonne usu rerum quotidiano, ut recte 
Synnerbergius monuit, „edocti sciunt omnes, quantopere vel unus 
annus ad ingenium senis immutandum debilitandumque valeat" ®). 
Praeterea negandum non est, Juvenalem sextam satiram alio 
tempore scripsisse alio emisisse. Nam non solum in hac satira, 
sed in aliis quoque lusum et indignationem tam aegre discernas, 
ut interdum epigrammatum potius seriem laxa sententiarum conti- 
nuitate iunctam legere videaris®). Dubium itaque non est, quin 
carmen tam longum tantaque ubertate rerum copiosum, non uno 
tenore conscriptum sit, sed multis rebus postea ab ipso scriptore 



') Vide praeterea ^iiae supra p. 7 — 9 de hac re diximus. 

-) In satur. Juven. edit., Einleit. § 4 sq. 

3) Ibid., § 2. 

Ibid., § 5. 

5) Ibid., § 3 et 4. 

^) Sc. nondum incurvans eorpus, nondum iners et languida, sed operosa, 
agens sc moliens aliquid, qualem laadat Cieero, De senect. 26. Cf. Gell.. X, 
28 et Censorin. De die nat. 14. 

^) Sat. III, 2i5. 

^) Op. laud. p. 89. — Haec etiam ad Stampinum (1. 1. p. 18) spectant, 
qui sine ulla idonea causa JuvenAlem octogenaiium satiras XIII et XV brevissimo 
temporlB spatio interiecto conscribere potuisse negat. 

*•*) Herniann, praef. 4Jd. Juv. p. VIII. 

additis, mutatis, pertractatis, ex epigrammatuTn serie in unum corpus 
colligatum et conflatum. Nec praetermittendum est, in hac satira 
nuUa certa vestigia temporis inveniri, quae supra ann. 103 egre- 
•diantur. Nam stellam crinitam, diluvium, motum terrae aliaque 
in hac satira commemorata ad ann. 116 vel 117., ut Weidnerus 
ex auctoritate Friedlaenderi opinatur^), referenda nego. Qua in 
re Ribbeckio plane ecquidem assentior, qui vers. 407 — 412 satirae 
sextae tamquam Juvenale indignos reiciens, „non ex vita*' sumptos 
esse colligit^). Cui Synnerbergius subiungendus est, qui in quaestione 
de vers. 407 — 412 temporibus enucleanda Heinrichium secutus, 
haec habet: „Portuito sine dubio factum est, ut narratio Dionis*') 
tam proxime ad similitudinem rerum a Juvenale memoratarum 
accedere videatur. Si vero haec scribens de parietinis illis Antio- 
chenis tunc recentissimis cogitasset, cur non solum non tot homi- 
num cladem, sed ne periculum quidem imperatoris, quo imprimis 
rumores moverentur necesse fuit, memoraturus fuerit intelligi ne- 
quit"*). Res vero, quae apte in Domitiani tempora (ann. 
81 — 96) quadrant, hae sunt. Primum feminarum mentio, quae 
post umbratiles pugnas ad verum certamen in arenam descendere 
solebant^). Ad Domitiani tempora item iurisconsultus Juventius 
Celsus^) et „archimimus"') Latinus cum uxore vel amica Thymele 
referendi®), praeterea Eppia^), quae Fabricio Veientoni senatori, 
his temporibus notissimo^"), nupta, per omnia maris pericula con- 
stanti pectore ludium comitata est **). Restat, ut pauca de satirae 



») Einleit., §§ 4, 12. 

2) Der echte und der uneclite Juvenal, p. 173. — Ed. stereot. p. 44. 

3) Lib. LXVIII cap. 25 extr. 
^) Synnerberg, p. 72. 

•'') Vers. 245. cf. Sat. I, 22 ibique libr. meum ^IIepBafl car. lOBeHajia" p. 34. 

6) Vers. 245. cf. Strauch, L L p. 34. 

') Schol. ad Juv. Sat. IV, 53. 

^) Vers. 44 et 66. De Latino et Tliymele uberius in libr. meo de satira 

prima p. 113 — 115 exposui. 

«) Cf. Strauch, p. 50. 

*") De Fabricio Veientone v. Commentariiim meum ad Juven. Sat. III, 
V. 185 p. 43 (ffiypH. Mhh. Hap. HpocB. 1876 M 1.) 

»») Vers. 82-113. 

loco, quo nunmii aurei, cum cognomentis Dacici et Germanici 
meraorantur '), addam. Omnes fere ad h. 1. interpretes nummos 
a Domitiano Dacorum et Germanorum victore cusos intelligunt. 
Re vera tamen, uti Rupertius^), Borghesius*), Imhofius*), Eckeh- 
lius ^) observavenmt, nullus eiusmodi Domitiani nummus repertus 
est, complures vero Traiani, qui varias habent jnscriptiones modo 
Optimi, modo Dacici modo Germanici. Cognomen Germanici 
Traianum eodem anno, quo adoptatus est, accepisse, docet Plinius®). 
Dacici vero post primum bellum Dacicum ann. 103 finitum sum- 
psisse nummi huius anni et Dio Cassius^) fidem faciunt. Quod 
si nummi Traiani, quod non dubito. hoc loco vere intellegendi sunt, 
licet inde colligi satiram sextam nullam omnino temporis signi- 
ficationera habere, quae supra ann. 103 egrediatur. 

Ut rem de Juvenalis ahno natali absolvam, quaestionem de 
verhis „teniporibiis Claiidii (Nerbnis/^, quae in vita Henniniana 
leguntur, breviter perstringam ^). Quod veteris vitae auctoris tes- 
timonium manifesta anliqui fontis vestigia prae se ferre, mihi 
persuasum habeo. Scholiasta enim, cum Juvenalis vitam exararet, 
hanc notitiam vel ex vetustiore vita vel ex eiusmodi fonte ubi 
anni, quo poeta natus est, manifesta exstabant vestigia, hausit. 
Aliter res explicari nequit. Ex ingenio suo iudicandive ratione 
vel propterea ad hanc rem scholiasta vel grammaticus pervenire 
non potuit, quod in satiris Juvenalianis ne minima quidem vestigia 
natalis poetae inveniuntur. Ad ratiocinationes vero artemque 



Vrs. 205. 

'*) Commentar. in Juvenal. Augustae Taurinor. 1831 p. 196. 

^) Annotazioni a Giovenale (in Oeuvres completes, T. V, Paris, 1869) p. 511. 

*) Domitianus, p. 54 annot. 

•'') Doctr. numm., VIII, p. 455. 

^) Paneg. c. 9. 

^) Lib. LXVIII, 10; cf. Eckhel, 1. 1. VI, p. 381, 398. 

^) De Stampini coniectura, qui, Weidnerum secutus, Juvenalem ann. 
57 p. Chr. natum esse voluit (p. 19), non est qnod separatim disputem. Ipse 
enim quaestiouem de anno natali poetae cum exilio eius sub Hadriano con- 
iunxit (p. 19 et 57); quod falsum esse, infra demonstrabo. Praeterea omnia 
ferc, quae hoc loco contra Weidnerum disputavi, etiam ad Stampini coniec- 
turam referri posse manifestum est. 

investigandi, quibus nunc homines docti excellunt, antiqui scholiastae, 
grammatici, interpretes omnino propensi non erant. Qui quidem 
cum nec interpretandi iudicandive arte neque aliarum rerum 
cognitione semper quantum opus esset valerent, persaepe nominum 
clarorum virorum factorumque eorum nullam rationem habuerunt. 
Haec in quaestionem de Juvenalis anno natali cadere manifestum 
est. Quae imprimis comprobant antiqua Juvenalis scholia, primum 
a Cramero, nuper ab Jahnio edita, in quibus ne vestigia quidem 
nominum Fontei et Junci consulum, quos supra memoravimus, 
insunt. Vetus commentator, cum scholia componeret tam aequo 
animo haec nomina in satiris legisse videtur, quam si ante 
oculos quendam Alledium, Peribomium^ vel quemvis alium, de 
quibus nihil praeter nomina est traditum, haberet. Apparet 
igitur, nec satirae nec scliolia quicquam vitae auctori ad annum 
poetae natalem definiendum praebere potuisse. Ipsius commen- 
tatoris de hac re ratiocinationes, si verbum y,Neronis^^ posterius 
in margine adscriptum^) excipias, item vix audiendae videntur. 
Itaque restat, ut verba yjtemporibns Clmidii^' e quodam vetustiore 
fonte, cuius vestigia in omnibus fere vitis perspiciuntur, hausta 
iudiceraus. Ac de natali quidem Juvenalis hactenus. 



Jiiv. Sat. II, 16 et V, 18. 

2) Cf. Synnerberg, 1. 1. p. 17--19. 



De auctore exilii Juvenaliani. 



De Juvenalis exUio tara vitae dissentiunt, ut prima fronte 
nihil omnino certi de ea re constitui posse videatur. In ipsius 
poetae satiris nulla fere huius rei vestigia exstant. In vitis 
vero diversa discrepantiaque traduntur. Ita vita e codice Vaticano, 
a Mommsenio descripta, Claudium exilii auctorem fuisse aflfirmat. 
Vita Achaintrii, quae dicitur Omnibona, Traiani nomen cum hac 
quaestione coniungit. Quattuor vero, Henniniana, Kulenkampiana, 
Divaei, Euehleiana Domitianum exilii auctorem nominant. In 
Probiana altum de hac re silentium est. Quam diu exulaverit 
Juvenalis item in incerto est. Auctor vitae, quae Kulenkampii 
dicitur, poetam a Domitiano usque ad Antoninum Pium in exilio 
vitam produxisse affirmat. Duae vitae, Probiana et Omniboniana, 
Juvenalem „intra brevissimum tempus ex mentis aegritudiue" in 
exilio fato concessisse narrant. Vitae vero Henniniana et Donati 
de Juvenale Romam ab exilio reverso testantur. In hoc uno 
tamen omnes vitae conveniunt, Juvenalem propter „quosdam 
versus^* in Paridem pantomimum, qui tunc temporis apud impera- 
torem plurimum poterat, relegatum esse. Hi versiculi, qui, sine 
dubio, speciem epigrammatis prae se ferebant ^, primum iu audi- 



*) Cf, Hermann, praef. ecj. Juv., p. VUI. 

torio recitati erant ^), deinde vero, sub Traiano^), septimae satirae, 
in qua nunc exstant^), inserti sunt. 

Ex his omnibus testimoniis gravissima ad tempus exilii recte 
definiendum mentio ,,histrionis" vel „pantomimi Paridis" nobis 
videtur, Hoc enim nomon, testimonio ApoUinaris Sidonii compro- 
batum*), eadem antiqui fontis vestigia, quae supra observavimus, 
prae se ferre videtur. Sed cum duo pantomimi Parides, unus in 
deliciis apud Neronem, alter — apud Domitianum, memorentur, 
primum in eo ambigitur, uter ille Paris fuerit? Tum Omniboniana 
yita relegationem poetae ad Traiani tempora refert, in Probiana 
vero et Bodleiana nuUum imperatoris nomen exstat, quare homines 
docti iam inde a Calderino -^), Salmasio^), DodwelloO in exilii 
auctore definiendo valde discrepant. Sic alii Neronem, alii Domi- 
tianum, alii Traianum vel Hadrianum praetulerunt ®), nec defuerunt 
quinuUa ratione vitarum testimoniique Apollinaris habita cele- 
berrimam illam ,,de exilio^' quaestionem nihil esse nisi fabulam 
fictam et commenticiam demonstrare conarentur*). Atque hoc 
quidem negari noii potest, difficillimum esse lianc aut illam sen- 
tentiam probare, praesertim, si consideres, in satiris Juvenalianis 
nulla exilii manifesta exstare testimonia. Ac mihi quidem hanc 
quaestionem diligentius expendenti probatissimum semper videbatur, 
ad hanc rem enucleandam stabiliendamque testimonia antiquarum 
vitarum ac disceptationes de Juvenalis carminum temporibus haud 
sufficere. Res mihi aliter expedienda videtur, nimirum internis, 
ut ita dicam, rationibus vitarum, de quibus supra locuti sumus, 

^) „Magna frequentia magnoquc successu bis ac ter auditus est" in 
nonnullis vitis legimus. 

2) Cf. supr. p. 19—22. 

^) Vrs. 90 — 92: ,,Quod non dant proceres, dabit histrio: tu Camerinos 
Et Baream, tu nobilium magna atria curas? pruefcctos Pelopea facit, Piiilo- 
mela tribunos.^ 

Cf. supr. p. 11—12. 

5) In edit. Juvenal. Venet. 1475. 

*') Plin. Exercitation. in Solini Polyhist. T. I, p. 449. 

^) Annales Velleiani, Quintilianci, Statiani, Oxon. 1698 p. 161. 

") Cf. Hermann, De sat. sept. temp., p. 3 et 4. 

®) Cf. supra p. 2 ann. 2—5. 



29 

etiam externas subiungendas arbitror, quae aetas cuiusque mores 
principis ad exilium poetae quam maxime conferre potuerint? 
Verumenimvero paucorum illa versuum satira, quae Juvenali 
exilium paravit, aliter et ex re et^ ex tempore explicari potuit. 
Nam tum, iam quadragesimum vitae annum agens, „ad dignitatem 
equestris ordinis sua virtute pervenire meruit" ')• Deinde eo haud 
dubie tempore, ut titulus lapideus Aquini repertus testatur^)» 
lionorifico „flaminis Divi Vespasiani** munere fungebatur') arteque 
declamandi aliquod sibi uomen iam comparavit seque dignum 
praebuit, qui a Martiale „facundus" appellaretur*)* Itaque non 
adeo parvae existimationis vir ille Romae fuit, uti propter non- 
nullos versus in quendam pantomimum compositos urbe summo- 
veretui'. Nec praetermittendum est epigrammatum confectionem 
tam solitam his temporibus fuisse, ut ne summi quidem et gra- 
vissimi viri otio suo Imius rei causa parcerent ludicramque poesin, 
quiie haud raro omnes fere vitae conditiones attingeret, passim 
tractarent'^)* His omnibus rebus reputatis, non est cur dubitemus, 
quin praeter exilii causas, quas e vitis compertas habemus, plu- 
rimum ad hanc rem temporum conditio, mores ingeniumque prin- 
cipis eiusque cum viris Juvenali similibus consuetudo, contulerint. 



*) Vita Bodleiana. 

2) Cf. infr. 

3) Cf. Marquardt, Altertli. IV. p. 425 n. 2920. — Pauly, Real-Encyel. 
VI, 1. 363. 

*) Mart. Ep. VII, 91: „De nostro, facundef tibi Juvenalis ageUo Satur- 
nalicias mittimus ecce nuces." — Hic liber cpigrammatum, ut Friedlaenderus 
docet (De temporibus librorum Martialis Domitiano imperante editis, Regimouti, 
1862), ann. 92 p. Clir. nat. editus est. — Cf. vit. Kulenkamp.: „Declamavit 
non mediocri fama.^ 

^) Plin., Ep. IV, 14 § 2 — 5: ^Accipies cum hac epistola hendecasynabos 
nostros: quibus nos in vehiculo, in balineo, inter coenara oblectamus otium 
tcmporis. His iocamur, ludimus, amamus, dolemus, querimnr, irascimur: descri- 
biraus aliquid modo pressius, modo elatius: atque ipsa veritate tentamus eflfi- 
cere, ut alia aliis, quaedam fortasse omnibus placeant. Ex qnibus tamen si 
nonnulla tibi pauUo petulantiora videbuntur, erit eruditiouis tuae cogitare, 
summos illos et gravissimos viros, qui talia scripserunt, non modo lascivia 
rerum, sed ne verbis qnidem nudis abstinuisse, quae nos refugimus, non 
qnia severiores (undc enim?), sed quia timidiores sumus." Cf. Ep. VII, 4. 



30 

Itaque ne incassum disputare videamur, Domitiani primum aetatem 
examinemus. 

Sub Domitiano (81 — 96) quadraginta annos Juvenalis explevit. 
Claudio et Neroni superstes cruenta bella inter Galbani, Othonem, 
Vitellium vita superavit. Vespasiani et Titi temporibus, dum popu- 
lus ex magna perturbatiane animorura et rerum requiem quaerit, 
Juvenalis, qui per triginta fere annos ruentes in peius antiquos 
civitatis mores animadvertebat, vires ingenii in unum conferebat, 
omnia, quae viderat quaequae senserat, ipse secum reputabat 
animoque haec, ut ipse ait, ante tubas volutabat ') nec prius plicas 
velorum integras explicuit^), quam omne crimen in arduo positum 
animadvertisset *). In iuvenilem animum alte descenderat turpi- 
tudo maximorum scelerum, quibus aetas laborabat. Magna ira- 
cundia commotus^) iam summa cum indignatione in quolibet scelere 
obrutos invecturus erat. Idoneum tempus ad vulnera civitati 
inflicta sananda advenire videbatur morumque turpitudo quam 
maxime ad satiras scribendas incitabat*). Sed spes Juvenalem 
fefellit. Mitis initio imperii'), Domitianus „aliquandiu se varium 
praestitit, mistura quoque inaequabili vitiorum atque virtutum, 
donec virtutes quoque in vitia deflexit" '). Mox tamen innata 



^) Sat. I, 168.— 169: . . . ^Tecum prius ergo voliita Haec animo aiite 
tubas.** — His rebus, ut opinor, apte longum Juvenalis silentium explicari 
potest. Gf. vit. Henniniana et Donati: „diu tacuit." 

2) Sat. I, 149 — 150: „ . . . . Utere velis! Totos pande sinusl" 

^) Ibid., v. 147 — 149: ^Nil erit ulterius, quod nostris moribus addat 
Posteritas, eadem facient cupientque minores, Omne in praecipiti vitium stetit.^^ 

*) Ibid., V. 45: ^Siccum iecur ardeat ira". 

^) Ibid., Y. 63: „Nonne libet medio ceras implere capaces Quadrivio." 

®) Suet. Dom. 9 : qlnter initia adeo ab omni caede abhorrebat, ut edicere 
destinavitne boves immolarentur. Cupiditatis quoque atque avaritiae vix suspicionem 
ullUm dedit; immo magna saepe non abstinentiae modo, sed etiam liberalitatis 
experimenta. — Apposite Boissius (Juvenal et son temps, Revue des deux niondes, 
MUii, 1870, 1 livr., p. 154): ^Cette tyrannie parut plus lourde parce qu^eUe 
etait moins attendue; on d^testa Domitien et pour les crimes quii avait commis 
et pour les esp^rences quil avait tromp^es." — Uberius de liac re v. ap. Imkof. 
1. 1. p. 35 sq. 

') Suet. Dom. 3. ~ Peter, Geschichte Roms. III Bd. 2 Abth. Halle, 
1869 p. 114. 

suspicio, rebus adaucta externis 0? omnem non solum liberalitatem, 
sed etiam abstinentiam in eo compressit ^). Infensus virtutibus, 
invidus, natura praeceps in iram ^), Caligulam et Neronem crude- 
litate superavit: illi enim saeviebant clam, hic vero — palam*). 
Contra pecuniosos optimisque artibus et doctrina excultos maxime 
saeviebat; quos vel relegabat vel capitis damnabat^). „Ao[xtTiavo? 
os f|V [i£v xal ftpaofi)? xal 6p7t7.oc, f^v 8^ xat im^ooXo^ xal xpi>i};tvooc, a>(JTS 
dcp' £xaxspa)V tojv \ikv to TrpOTrsTk» T(ov 8s to 86Xiov s^jcov, iroXXa jxsv o>^ 
axTjitTi? 8^sa); i[ji7rt'7rTa>v Ttdv IXojAatvsTO, iroXXi 8k xal Sx Trapacxxsur^c 

sxaxoup^st" ®). „Cum velut bestia spem inclusa, nunc propinquorum 
sanguinem lamberet nunc se ad clarissimorum civium strages 
caedesque proferret. Obversabantur foribus horror et minae, et 
par metus admissis et exclusis. Ad haec ipse quoque visuque 
terribilis: superbia in fronte, ira in oculis, femineus pallor in 
corpore, in ore impudentia multo rubore suflFusa. Non adire quis- 
quam, non alloqui audebat, tenebras semper secretumque captan- 
tem, nec unquam ex solitudine sua prodeuntem, nisi ut solitudinem 
faceret*' ')• Sic cum viveret, domum suam multitudine libertinorum, 
amicorum, delatorum, hoc hominum genere circumdedit, quod 
publico exitio repertum per praemia eliciebatur^). Tum 

*) Imhof, p. 38 sq. 

-) Suet. 1. e. — Zeller, Les empereurs romains, caract^res et portraits 
historiques, 3 M. Paris, 1869, p. 190. 

3) Tacit. Agr. c. 39, 41, 42. 

^) Meiners, Geschichte des Verfa^s der Litterat., der Wissenschaften und 
der Sprache der Romer, Wien und Leipzig, 1791 p. 84: „Caligula und Nero 
waren nicht weniger grausam, als Domitian, allein sie waren ofTen in ihren 
Grausamkeiten, wie in ihren Ausschweifungen ; Domitian hingegen war um 
desto furchtbarer und wilder, je freundlicher er schien." Weidner, ad Juven., 
p. 95: „Der letzte der Flavier war ein Feiger, heuchlerischer, heimtiickischer 
Bosewicht. Unter ihm herrschte, wie Tacitus sagt, stummes Grauen, er lag wie 
ein Tiger iiber einer halberwUrgten Welt." — Peter, L L p. 140. 

5) Cf. Suet. Dom. 10—12. 

«) Dio Cass. LXVII, 1. § 1. 

^) Plin., Paneg. c. 48. Cf. ibid. c. 49 et 72. 

^) Cf. Tac. Ann., IV, 30. — ZeUer, L L p. 195: „Un r^seau d'6spion8, 
dont les delateurs de la cour tenaient les fils, couvrit Rome et tout Tempire. 
On vit alors les delations et les condamnations se multiplier comme sous Tib^re 
et N6ron, dans les provinces comme k Rome." — Imhof, L L p. 112 et 127. 

praecipua miseriariim pars erat videre et aspici^). Quolibet et 
accusatore et crimine insontes Roma emittebantur vel capitis 
damnabantur ^) et Crispinum, Eegulum, Latinura, Massam Baebium, 
Carum Metium aliosque saevos delatores haud raro innocens 
sanguis parfundebat '). 

Quae civitatis eadem* litterarum artiumque misera erat con- 
ditio. Omni fere dicendi audiendique libertate adempta, litterae 
in peius ruebant*). Nec eruditos ad praeclarum laborem Caesai: 
acuebat nec ipse litteras artesque fovebat*^). Tum virtus suspecta, 
inertia in pretio erat®). lam ab initio imperii studia liberalia 
Domitianus neglexit; praeter commentarios et acta Tiberii Caesaris 
nihil lectitabat '). Munificentia, quam in litteras conferre vide- 
batur, eo imprimis spectabat, uti princeps gloriando extolleretur, 
litteris vero parum profuit®). Severa censura ingenia litterasque 



*) Tac. Agr. c. 45. 

-) Vid. libr. meum qui inscribitur ^IIepBafl carnpa K)BeHajra," p. 101 — 103. 
Imhof, p. 73. 

^) De his uberius in libr. meo supr. laud. p. 94 — 115 disputavi. 

4) Cf. interpret. ad Tac. Agr. c. 2 et 3. — Imbof, p. 132, 135, 136. — 
Peter, 2, p. 140. — Widal, Juvenal et ses satires, p. 165. 

*) Imhof, p. 135: Er warf die liistige Maske bei Seite, die 
Bucher wurden nebst dem ganzen litterarischen Apparate verbrannt 
. . . Selbst geschaftliche Arbeiten, Briefe, Reden und Edikte, liess er sich 
fortan von Anderen fertigen. . . Eine solche vollstandige Gleichgiiltig- 
keit . . . mnsste nur erschlaflend und erkaltend wirken, selbst wenn der 
eiserne, von Jahr zu Jahr immer schwerer werdende Druck des Despotismus 
gegen jede freiere Aeusserung in Schrift und Wort nicht vielen Zweigen von 
vorn herein Luft und Licht entzogen liiitte." 

«) Plin. Ep. VIII, 14 § 7. 

'') Suet. Dom. c. 20. 

®) Cf. Imhof 1. 1.: «... Die indirekten Verdienste Domit. 
um die Wissenschaft und schonen Kiinste, seine Sorge fur die Wiederherstellung 
der abgebrannten Bibliotheken und die Belohnungen, die er an den neu gegriin- 
deten Festspielen an Redner und Dichter vertheilte fiir seine eigene Regierung nur 
gering anzuschlagen. Was halfen prunkende Biichersammlungen, deren Schiltze 
man nicht frei und ehrlicli ausbeuten durfte, was hatte ein in der virtuoseu 
Schmeichelei gespendeter Ehrenkranz mit der Geistesbildung der Nation zu 
schaffen? Alle diese scheinbaren Hebel der Wiesenschafb und Poesie waren und 
blieben nur Selbstverrherrlichungen des eitlen Despoteu, der Litteratur kamen 
sie nicht zu gute." 



33 

graviter oppressit'). Aurea recitationum aelas in peius ruebat^). 
Sapientiae professores, rhetores, poetae expulsi '), „ne quid usquam 
honestum occurreret" *). Hi vero, qui superfuerunt, quamquam 
ingenio valebant, miserrime vivebant; nemo enim in musas lioc 
tempore afflictas oculos coniciebat "^). Soli Statius et Martialis, 
quos Domitianum blandis laudibus adulationibusque cumulare non 
pudebat, securi vivebant; sed ne illi quidem sorte sua contenti 
erant multa sub vitae occasum duriora perpessi^). 

His duris saevisque temporibus ^), cum „per inquisitiones 
etiam loquendi audiendique commercium ademptum esset" ®), tristis- 
sima virorum bonorum Plinii Secundi, Taciti, Juvenalis fuit con- 
ditio. Qui cum nec adulari nec tacere possent, quotidie fere in 
summo discrimine capitis, exilii, relegationJs versabantur. Plinius, 
cum videret, quae conpendia apud „insidiosissimum principem" ad 
honores paterent, longius, ut ipse ait, iter maluit^) sortemque 
Senecionis subita solum morte Domitiani effugit'"). Nec Taciti 
melior conditio. Qui, quamqusim singulari Domitiani benevolentia 
utebatur, tamen in animo simultates contra principem nutriebat**). 
Tristior ac periculosior Juvenalis erat conditio. Qui cum mores 
Romae magis magisque in peius ruere civitatique nobiles ac 
praestantes animas „impune auferri**'*) animadverteret, a decla- 



*) Cf. Janin, La po6sie et r61oquence & Rotne aa tempe des Cesars. 
Paria, 1864 p. 246—247. — Imbof, p. 186. 

2j inahof, 1. c. 

3) Ibid., p. 102 sq. ZeUer, p. 183. 

Tac. Agric. c. 2. 

*) Imbof, p. 139. 

«) Id., p. 137—138. 

') Juv. Sat. IV, 80: ^dura tempora"; ibid., y. 151: „tempora saevitiae." 

«) Titc. Agr. c. 2. 

^) Plin. Paneg. c. 95. — Mommsen, in Herm. III, 1868 p. 84 sq. 

^^) Vid. libr. meum de Juvenalis satira prima, p. 112—113. 

**) Hoc effusa laetitia, qua Tacitus Domitiano interfecto initiis principatus 
Nervae gratulabatur, comprobatur (Agr. c. 3). 

*2) Cf. Sat. IV, 150 — 152: „Atque utinam bis potius nugis tota illa dedisset 
Tempora saevitiae, claras quibus abstulit urbi Illustresque animas impune ct 
vindice nuUo!" 

Xagniewski, De Juv. vita. 3 

mando ad satiras scribendas se convertere constituit '). Itaqiie 
omnia, quae „digna Venusina credebat lucerna"^), observabat 
atque notabat. Initio imperii Domitiani (ante ann. 83) famo- 
sissimus Romae Paris pantomimus fuit*), qui tanto populi favore 
utebatur, ut a Martiale „Urbis deliciae", „Romani decus theatri^', 
appellaretur *). Praecipue vero in deliciis matronis Romanis erat'*), 
quarum Domitia, imperatoris uxor*), tanta saltatoris cupiditate 
flagrabjit, ut a Suetonio haud absurde „Paridis histrionis amore 
deperdita" appellaretur'). Quae cum magna gratia et potentia 
apud maritum uteretur, brevi effecit, uti Paris potentissimus aulae 
imperatoriae fieret®). Quae omnia eluvenali sine dubio nota fuerunt. 
Sed cum de iis loqui non auderet, satis habuit dixisse, Paridem 
pantomimum belli dignitates plurimis tribuisse; a civitatis princi- 
pibus praemiis vel honoribus poetas non augeri; histrionem omnia 
dignitatis praemia largiri; eum nimirum in mercedem oblati sibi 
pofematis de Pelopea vel de Pliilomela praefectos et tribunos 
militares facere^). Haec in auditorio „magna frequentia magnoque 
successu" *") recitata haud dubie „inter caeteras diei fabulas", ut 



^); Sat. I, 30: „Difficile est satiram non scribere." 
' . 2) ibid. V. 51. 

*^) Uberius de pantomimis v. ap. De TAulnaye, De la saltatiou tlieatrale, 
ou recherckes sur Torigine, les progres etc. de la pantomime chez le;s anciens, 
Paris, 1790. — Grysar, Uber die Pantomimen der Roraer, Rhein. Mus. II, 1833, p. 77. 

4) Epigr. XI, 13. 

^) Cf. interpr. ad Juv. Sat. VI, 87. 

») Imhof, p. 28, 40, 128. 

^) Suet. Dom. 3. Cf. Dio-Cass. LXVII, 3 § 1. 

®) Imhof, p. 96: „Pari8 . . . stand in ausserordentlicher Gunst beim Kaiser 
und in stete^* personlicher Beziehung zum Hofe." 

'^) Sat. VII, 82—92: „Curritur ad vocera iucundam et carmem amicae 
Thebaidos, laetam cum fecit Statius urbem Promisitque diem: tanta dnlcedine 
captos AfQcit ille animos, tantaque libidine vulgi Auditur; sed cum fregit sub- 
sellia versu, Esurit, intactam Paridi nisi vendit Agaven. IUe et militiae multis 
largitur honorem, Semenstri digitos vatura circumligat auro. Quod non dant 
proceres, dabit histrio: tu Camerinos £t Baream, tu nobilium magna atria curas? 
Praefectos Pelopea facit, Philomela tribuno^" — Cf. Herraann, De sat. sept. 
temp., p. 13. Francke, Exam. crit., p. 96. 

*®) Vita Prob. et Henniniana. 



35 



verbis Suetonii Btar'), cid aures Domitiani venerunt; ipse enim 
Paris ,,delator erat pessimus et per lioc gratiam obtinuemt 
principis" *). Quo factum est, ut Domitianus „sui temporis vitia 
carpi" *) intellegens, ,,cura tantae auctoritatis virnm publice punire 
non auderet*'"*), per lionorem militiae urbe summoveret. At liic 
primuni sane obici potest, Domitianum initio imperii non adeo 
crudelem fuisse, uti propter quosdam versus in pantomimum com- 
positos iam tuin notum Juvenalem relegaret. Tum multo utiqne 
gravior ea difiicultas Domitiano obicitur, quod Paris primis imperii 
eius annis gratiosus fuit, mox adulterii suspectus gratia excidit 
ita, ut potentiam lueret supplicio anno 83^). Ad qnae primum 
respondendum est, Domitianum iam initio imperii hand raro varium 
se ac suspiciosum praebuisse*); tum quis neget, Paridis et Domi- 
tiae vel maxinie interfuisse, uti Juvenalis quam celerrime Roma 
expelleretur; pantomimns enim, qui tyranni familiaritate insolenter 
abutebatur, metuebat, ne Juvenalis invectionibns omni gratia 
repente excideret; uxor vero Domitiani identidem in metu erat, 
ne accnsationibus Juvenalianis adnlterii mmores aildito tempore 
ad Caesaris aures pervenirent. Itaqne ne intervatlo quidein fticto 
ambo summa ope apud Domitianum nitebantur,- uti JuvenaliM quam 
celerrime urbe summoveretur. At faciamu^, Juvenalem Parlde 
vivo Eomae vei-satnm esse. Quid tandem impedit, quoniinui eiim 
post Paridis necem „extremi8 Domitiani temporibm**^ ut in vlta 
Kulenkampiana exstat, in exilium iniKi^uni innHXnuim, Vemmenim- 
vero bis „saevitiae temiKiribus"'), emi ^u^piiia boriormn mh- 
scriberentur ®) cnmque velat uno \eifi \)mi\ilmm m\\\mh\\i'm\ 



*) Dom. t. ir». 

-) Vita Vatieana. — Hoe dehUpfUp ofikuf, i^mtiMit iWl^nm-, ttimn »lMltf 
pantomimiu, nomine Latiouji, fufi^^bttiur , 4it t^mt vMi. Ml WUv- nmi litt niUm 
prima, p. 113 — 115, 

3) Vita Bodl^na. 

-*) Vita Ruebliaiia. Ct YitU\p»im.: ^m pf^Um JH vimm niUH mflnfni^ ^ 

*) Dio Owe, LXVIf. 3, i>wd. Ihm. 3 — imMj ih «^^> 4^7 

*) Imlior, p, 46, 

') Jur., sat i\% m. 

») Tac., Agr, «. 45, 

'4* 

exliaurire decrevisset'), illis septimae satirae versibus tyrannus 
lacessi potuit, qui veterem ignaviam exprobrarent. Erat autem 
tum Domitianus „non solum magnae, sed et callidae inopinataeque 
saevitiae"^) ac propter minimas causas non solum relegabat, sed 
haud raro capitis insontes sicuti sontes condemnabat *). Nec non 
verisimile est, alium tunc temporis potentissimum histrionem fuisse, 
qui versibus illis Juvenalianis tangi potuerit^). Adde, quod apud 
aequalem poetae, Quintilianum, satis manifestum, ut opinor, testi- 
monium imperatoriae adversus Juvenalem irae exstat. Quintilianus 
enim, postquam de satiricis Romanorum poetis dixit, haec in fine 
scribit: „Sunt clari hodieque et qui olim nominabuntur" '^). Quae 
quidem verba, ut iam recte Heinrichius •), Voelkerus') alii obser- 
varunt, ad Juvenalem, ut Quintiliani aequalem, referenda sunt. 
De Strackii sententia, Quintilianum propterea de Juvenjile loqui 
non potuisse, quod illo tempore (circ. 95 ann. p. Clir ), quo Quin- 
tiliani liber ederetur, „JuvenaIis minime non modo de edendis 
satiris, sed ne de scribendis quidem cogitaret" **) , non est quod 
plura moneam. Nam primum supra observavimus •), priorum sati- 
rarum initia iam Domitiano imperante facta esse. Tum perfacile 
fieri potuit, uti Juvenalis, antequam satiras ederet, eas „paucis 
scholasticis hominibus et doctis** '") recit<aret "). Quam ob causam 

*) Ibid., c. 44. — Haec omnia ad aiin. 93 referenda esse docet Peter, III, 
2 p. 128, 132. Imhof, p. 64. 

-) Suet., Dom. c. 11. 

^) Ibid., c. 10: „Occidit Hermogenem Tarsensem propter quasdam in 
bistoria figuras, librariis etiam, qui eam descripserant, cruci fixis; . . interemit . . . 
Mcttinm Pompusianum, quod. . . depictum orbem terrae in membrana contiouesque 
regum ac ducum ex T. Livio circumferret; .... Junium Rusticum, quod Pueti 
Thraseae et Helvidii Prisci laudes edidisset appellassetque eos sanctissimos viros, 
cuius criminis occasione philosophos omnes urbe Italiaque summovit.** 

^) Cf. vit. Kulenkamp. : ^expertus est quantum unius histrionis ira valeret.^ 

5) Quint., X, 1 § 94. 

") lu edit. Juven. satir. Bonnae, 1839, II p. 18. 

') Juvenal, p. 17. 

®) De cxilio, p. 5 et 6. 

«) Vid. p. 18. 

'®) Salmasius, Exercit. Plin. p. 452. 

^>) Hanc sentciitiam, praeter Salmasium (I. c), Weberius in editionc 
Juvenalis germanica (Halle, 1838, p. 226 ct 227) amplexus est. 

Quintiliano, ut satirarura scriptor, qui „olim nominabitur", notus 
esse potuit. Sed quid causae est, cur Quintilianus aperte Juve- 
nalera non norainaverit? Nirairum id, quod poeta tunc temporis 
odium permoverit Domitiani, cui Quintilianus, ut liberorum Clemen- 
tis, Domitiani patruelis, praeceptor *) , plane deditus erat. Aliter 
res, ut opinor, iam propterea explicari nequit, quod Juvenalis iam 
tum sibi aliquod nomen ingenio suo comparavit. Quae cum ita 
sint, non est quod Juvenalera extrerais Domitiani temporibus in 
exiliura raissura negeraus. 

Nunc ad ea, quae a Synnerbergio, Starnpino, Strackio, Christio 
de Juvenale Domitiani teraporibus exule dicta sunt, pergaraus. 

Synnerbergius, duobus libri septirai epigrammatis Martialis ^) 
Juvenalera sub Doraitiano Eoraae versatura esse probari affirraat'). 
Audio. Attaraen Friedlaenderus, cui Synnerbergius plane assen- 
titur*), septiraura Martialis librura anno 93 scriptum esse docet'^). 
Domitianura vero a. d. XIV Kal. Oct. 96 ann. occisura esse con- 
stat*). Nihil igitur irapedit, quorainus exiliura Juvenalis intra 
annos 93 et 96 ponaraus. Dubitationes vero Synnerbergii ') et 
Strackii ®), tara levera poenara, quara Juvenalis sustinuisse putandus 
est, a Doraitiani raoribus ipso illo terapore ad suraraara saevitiara 
propensi abhorrere, nullius fere raoraenti esse non est quod raoneara. 
Nara Juvenalis non adeo periculosus Domitiano adversarius fuit 
ut Arulenus Rusticus vel Herennius Senecio nec quicquam tale 
comraisit, cur raorte, „brevibus Gyaris vel carcere" *) dignus habe- 
retur. Nec praeterraittendura est, Juvenalera, ut iara supra monui- 



*) Hermann, De sat. sept. teinp. p. 14. — Synnerberg, p. 75. 

2) Epigr. 24 et 91. 

^) De temporibus, p. 85. 

4) Ibid. 

^) De temporibus libror. Martialis, p. 10. 

*) Suet. Dom. c. 17. — Imhof, 1. 1. p. 124. 

■^) Loc. laud. 

8) De exilio, p. 22. 

®) Sat. I, 73. — Gyaros, insula maris Aegei, una e Cycladibus, graviori- 
bus destinata exiliis (nunc Joura). Yid. Lewis, Juvenalis satirae with a literal 
english prose translation and notes, London, 1873, p. 237 et meum commen- 
tarium ad Juy. satir. primam (JKypn. Mhh. Hap. Hp. 1875 K. 3) p. 27. 

mus, sub hoc terapus Flaminem Divi Vespasiani fuisse, quare 
Domitianus, ut iam Bergius recte observavit, satius duxit „sub 
specie honoris** ') eum relegare, quam capitis damnare^). Quod 
quidem apte vitae Lipsianae testimonio comprobatur, in qua haec 
exstant: „Versibus iis (in Paridem) publicatis Domitianus pudore 
et ira de Juvenale amovendo cogitavit. Sed cum palam in virum 
nihil auderet, sub honoris obtentu militibus praefecit, qui in Aegyp- 
tum ducebantur". Eodem haec verba Ruehlianae spectant: „Quibus 
(versibus) Domitianus sua tempora sentiens denotari pudore et ira 
correptus et qualiter Juvenalem deprimeret apud se excogitavit, 
sed cum tantae auctoritatis virum publice punire non auderet, 
niilitibus romanis in extremas partes Aegypti tendentibus 

sub obtentu honoris sub dignitatis simulatione .... 

praefecit." Adde, quod „in extrema Aegypti parte*'^) exilium, 
non tam, mite poenae genus fuit, ut Synnerbergius et Strackius 
opinantur; omnem enim Aegyptum Juvenalis recte „horridam" 
appelhit*), locus vero exilii, Syene, qui Domitiani temporibus 
romani imperii terminus propemodum fuit praesidioque romano 
def endebatur* ) , haud dubie eo magis barbarus incultusque haberi 
debet. At de exilii loco nihil hic amplius dico. Hoc solum moneo, 
ne silentium quidem de hac re in poetae carminibus exilii suspicionem 
aflferre posse. Nam nec de exilio suo Traiani temporibus, quem 
Synnerbergius pro Domitiano substituit ®), nobis Juvenalis tradidit 
et omnino saepius de aliorum quam de suis rebus loqui solet. 
Adde, quod Martialis quidem de Juvenale a Domitiano urbe summoto 



Vita Kulenkamp. 

') Juvenalis Satiren, ubersetzt und erlautert von A. Berg, Stuttgart, 1863. 
Einleitung, p. 18. 

') Vita Probian. et Henniniana. 

^) Sat. XV, 44 — 45. Cf. Mart. Ep. IV, 42: nequitias lellus scit dare 
nulla magis.'' Plin. Paneg. 31: ^ventosa et insolens natio.^ Tac. Hist. I, 11: 
^Aegyptus provincia .... inscia legum ignara magistratuum." — Doilen, Bei- 
trage zur Kritik und Erklarung des Juvenalis, Kiew, 1846 p. 324 sq. 

*) Stampini, p. 63. 

•) Libr. laud. p. 79 sq. 92, 

silentium, contra Synnenbergii '), Stampini^), Christii') opiniones, 
nuUam huius rei offensionem praebere potest. Nam ex his Martialis 
testimoniis, ut Schwabius nuper rectissime monuit, id solum recte 
sumi potest, Juvenalem ann. 92 et 101 — 102 Romae versatum esse; 
quare nihil impedit, quominus exilium ad extrema Domitiani tempora 
referamus*). Ne Stampinus*) quidem et Strackius*) probandi, 
cum ex Suetonii Pliniique Secundi de Domitiano exilii auctore 
silentio suspicionem huius rei moveri posse affirmant. Nam nec 
Aurelius Victor, nec Aelius Spartianus, nec Dio Cassius quicquam 
de exilio Juvenalis sub Hadriano, quem Stampinus pro Domitiano 
proponit^), nobis tradiderunt. Silentium vero, quod Suetonius et 
Plinius Secundus de hac re agunt, facile explicabitur, si memine- 
rimus, quantopere rerum gestarum scriptores crudelitatum temporis 
sui tristis descriptione fatigati fuerint®). Operae pretium est hic 
Taciti verba ex Annalium libris referre. Ita de Tiberii aetate 
(25 p. Chr. ann.) haec legimus: „Nam situs gentium, varietates 
proeliorum, clari ducum exitus retinent ac redintegrant legentium 
animum : nos saeva iussa, continuas accusationes, fallaces amicitias, 
perniciem innocentium et easdem exitii causas coniungimus, obvia 
rerum similitudine et satietate" •). Idem de Neronis temporibus 
(ann. 66): „Etiam si bella externa et obitas pro re publica mortes 
tania casuum similitudine memorem, meque ipsum satias cepisset 
alioruraque taedium exspectarem, quamvis honestos civium exitus, 
tristes tamen et continuos asperantium; at nunc patientia servilis 
tantumque sanguinis domi perditum fatigant animum et maestitia 



Ibid., p. 86. 

2) L. 1. p. 40. 

^) tJber die Art und Tendenz der Juvenalischen Personenkritik, Lands- 
kron in Bohmen, 1881 p. 22. 

*) Teuflfel-Schwabe, Rom. Literat-Geschichte, 4. Aufl., p. 767. 

5) L. 1. p. 40. 

«) L. 1. p. 24. 

') Ibid., p. 43 sq. 

^) Cf. libr. meum de Juven. sat. prima, p. 113. 

») Ann., IV, 33. 



40 

lestringunt" ') Adde, quod poena, quam subiit Juvenalis, 

speciem potius honoris militaris, quam exilii vel relegationis habuit 
nec longinqua aut nimis molesta fuisse videtur. Quam ob rem 
cum Nervae principatu Romam redisset poeta, nec ipsi exiliura 
malos eventus tulit nec id circo amicorum fuit eum miserari. 
Quibus rebus et scriptorum Juvenali aequalium silentium de exilio 
facile explicatur et fortasse huc spectantes sententiae discrepantes 
antiquarum vitarum. Sed haec hactenus. De Synnerbergii sen- 
tentia, ,,neminem facile sibi persuasurum, poetam acerrimo in tyran- 
num odio ductum omnia, quae ad mores eius carpendos vitiaque 
ostendenda valerent, non summo studio arrepturum esse^)", hoc, 
opinor, dicere sat erit, Juvenalem non historicum esse, sed satiri- 
cum scriptorem, cuius non tam est singulorum vitia describere, 
quam in universum perditos aetatis suae mores castigando emen- 
dare^). Ac nonne satis odium suum in Domitianum patefecit, 
cum in satiris quarta et secunda in nequitiam crudelitatemque 
tyranni summa cum indignatione inveheretur *)? Postremo Strackio 
contradicendum est, qui, Franckio praeeunte^), exilii famam nil 
nisi veterum scholiastarum commentum arbitratur •). In ratioci- 
nationibus suis et coniecturis homo doctus ingenii sui acumina eo 
imprimis intendit, ut id, quod iam pridem Duentzerus, Kempfius, 
Franckius somniaverant'), demonstraret, Probianam aliasque vitas 
ex quibusdam singulos satirarum Juvenalis locos interpretandi 
conaminibus ortas et conflatas esse®). Ac revera negandum non 
est, nonnulla quae in [vitis leguntur ex antiquis commentariis 
vel interpretationibus singulorum Juvenalis versuum facile oriri 



Ibid., XVI, 16. 

2) Dc temporibus, p. 86. 

'') Cf. orat. meam, ^De eo quod summum est in satiris Juvenalianis'* 
m uuiversitate Charcoviensi kabitam. Voroneschiae, 1876 p. 5. 

*) Doetsch, Juvenal ein Sittenrichter seiner Zeit, Leipzig, 1874 p. 39, 
48, 55, 56. Cf. Commentarium meum in Juven. satiram secundam (^ypu. Mhh. 
Hap. Dp. 1876 Nr. 2) p. 63. 

-**) Exam. criticum, p. 42 sq. 

«) De exilio, p. 10. 

^) Cf. supr., p. 2. 

^) Ibidem. 

potuisse; sic enim commode, ut Synnerbergius recte observavit, 
intellegi demonstrarique licet, quam ob causara nunc vclut itmbra 
quaedam vaga et incerta nobis de vita Juvenalis quaeientibus 
oblata sit ^). Sed hoc loco certi, ut opinor, fines observandi sunt. 
Nam in Probiana et in aliis vitis nonnulla vestigia veteris narra- 
tionis satis clara et distincta remanserunt. Quo, praeter testimonia, 
iam supra allata^), exilii mentio pertinet, cuius famam vix quis- 
quam ex ingenio arripere vel ex satiris fingere potuit, cum in 
poetae carminibus ne vestigia quidem huius rei exstent. Strackius, 
praeiudicata opinione captus, primum ex duobus satirarum locis*) 
tum e scholiis ad satiram quintam decimam *) exilii famam extitlsse 
contendit. Sed frustra. Nam e versibus: 

„Unde 
Ingenium par materiae? imde illa priorum 

Scribendi quodcumque animo flagrante liberet 

Simplicitas" ^»), 

et ex loco: 

„Quod non dunt proceres dabit histrio: tu Camerinoe 
Et Baream, tu nobilium magna atria curas^?^) 

non dico interpretandi iudicandive impiTitus vetus scholiasta, sed 
ingeniosus quidem nostri aevi homo doctus nihil de exilio conicere 
potuit. Eadem de ultimis primae satirae versibus: 

^Experiar, quid concedatur in illis, 

Quorum Flaminia tegitur cinis atque Latina'', 

recte dici possunt. E satirae vero quintae decimae versibus: 

„Horrida sane 
Aegyptus, sed luxuria, quantum ipse notavi, 
Barbara famoso non cedit turha Oanopo'* ^), 

ut iam Salmasius ®) aliique recte afflrmarunt *), sequitur, poetam 
aliquando in Aegypto peregrinandi causa fuisse. Haud minus insulsa, 



') De temporibus, p. 9. 

2) Vid. p. 6-10. 

') De exilio, p. 10. 

"») Ibid., p. 19. 

■i) Sat. I, 150—152. 

6) Sat. Vll, 89 et 90. 

') Vers. 44—46. 

«) Exercit. Plin. p. 452. 

^) Uberius de hac re nuper disputavit Synucrbergius, p. 45 — 48, — Stam 
pini, p. 60 et 61. 

ne dicam ridicula, ea coniectura est, quam Strackius ex antiqui 
scholiastae verbis proposuit. Ad schol. enim Juvenalis satirae 
quintae decimae vers. 27 : jjNos miranda, De se dicit Juvenalis, quia in 
Aegypto militem tenuit et ea promittit se relaturum, quae ipse vidit", 
— haec annotavit: „Qua enim est brevitate simplicitateque, hoc 
scholion antiquum magis quam recentius esse videtur. Atque estfortasse 
et eis scholiis, quae commemoravi, et ipsis vitis antiquius* Quod 
si ita se habeat, haec utique vetustissima de poeta nota ipsa illius 
de exilio fabulae fons esse possiif' '). At ubi argumenta ad has 
cbniecturas comprobandas? Videat enim homo doctus, quae ipse, 
Matthia praeeunte ^) de scholiis nobis tradiderit, cum ea „vitis 
iuniora esse" recte affirmet''). At ego haec omitto. Non est 
enim quod de coniecturis temere arreptis fusius disceptemus, prae- 
sertim cum Strackius mirum in modum se torquens ac macerans 
in exilii ratione illustranda ipse suis coniecturis et ratiocinationibus 
modo diffidat modo contradicat. Ita prinium difficile esse iudicare 
fatetur, „unde exilium eiusque causam grammaticus excogitaverit.*' "*) 
Tum, fabula de exilii fonte narrata ''*), haec adduntur: „Quocirca 
vitae auctor sic forsitan ratiocinatus sit" ®). Et paulo infra de 
eadem quaestione „Ea fere grammatici fuit cogitatio^^ !? In ea 
autem disputationis parte, ubi de Suidae et Malalae testimoniis 
sermo est, haec habet: „Perfacile enim factum esse potest, ut 
vitae a tot librariis temptatae innumerae antiquis teniporibus nar- 
rationes exstarent, quarum paucissima pars ad nos perveniret." ') 
Quae omnia quo modo cum Strackii sententia, vitas Juvenalis nil 
nisi futiles narratiunculas esse, reconcilianda sint, me nescire fateor. 
Nam si „antiquis temporibus innumerae vitae Juvenalis narrationes 
exstiterunt", quo modo, quaeso, fieri potuit, ut ex iis nihil ad nos 



*) De exilio, p. 19. 

*) De schoiiis Juvenaliauis, p. 6 sq. 

^) De exilio, p. 6 sq. et 17. 

*) L. 1. p. 9. 

») Ibid., p. 10. 

6) Ibid., p. 11. 

') Ibid., p. 21. 

veri ne casu quidem pervenerit. Diligentiores enim, quam ut 
quid temere atque ex arbitrio fiugere auderent, vetustissimos 
Juvenalis vitae auctores fuisse puto. Quam ob rem tantum a 
Strackii sententia absum, ut non modo nou arbitrer exilii mentioue 
vitarum omnem fidem elevari posse, sed ex hoc ipso exilio, quod 
homo doctus impugnat, vel maxime apparet, non omnia vitarum 
testimonia ex ingenio temere arreptii vel e satiris deprompta esse» 
Ut rera absolvara, hoc monendum puto, non solum veteres testes 
iu exilio affirmando mirum in modum uno ore consentire, sed 
etiam huic rei omnes recentiores, si Franckium, Duentzerum, 
Kempfium, Strackium excipias, adstipulari. Eorum clarissimi hi 
sunt: C. Fr. Hermannus '), Baehrius"), Teuftelius^), Bernhardius*), 
Sieboldus 0, Widalius •), Borghesius ^), Bergius ®). Vescovius •), 
Luisius'"), Weidnerus"), Synnerbergius '^), Meinertzius "), Fried- 
laenderus "), Stampinus ''^), Ribbeckiiis '*). 

Nunc examinemus, num si(h Traiano Juvenalis in exilium 
mitti potuerit ^'). Qua in re hoc primum observari debet, vitam 



*) Praefat. Juveu. edit., p. IV sq. — De sat. sept. temp. p. 3 sq. 
-) Gescli. d. roinisck. Literat., I. 6d. 1. Abth. p. 691 (4 edit.). 
") L. laud., p. 756. — Neue Jalirb. f. Phil. u. Pad., Bd. 43 p. 109. 
■*) Grundriss der roraischeu Literatur, Fiinfte Bearbeitung, L Abtheil. 
Braunschweig, 1869 p. 644. 

•') Des Juvenalis sechste Satire, Brauuschweig, 1854, Einleit. p. 4. — 
Die Satiren des Juvenaiis mit metrischer Uebersetzung, Leipzig, 1858 in cap. 
quod inscribitur „Zur Lebensgeschichte des Dichters", p. XVI sq. 
^) Juvenal et ses satires, introduction, p. X sq. 
^) Annotazioni a Giovenale, p. 512. 
*») L. 1. p. 18. 
9) L. 1. p. XVIII sq. 
«0 L. L p. 207 sq. 
»0 L. 1. Einleit. § 21 sq. 
»•-) L. 1. p. 26 sq. 

^^) Zur Kritik und Erkliirung der Satiren d. Juvenal, Konitz, 1871 p. 5 et6. 
*^) Vid. supr. p. 18 sq. 
^•^) L. 1. p. 19 sq. 

^*J Edit. laud., praefat. p. XI, XII. — Der echte und der unechte Juvenal, 
p. 69. — Antiquiorum nomina huc pertineutia apud Hermannum iu disputatione 
laud. De Juven. sat. sept. temp. p. 3 et 4 enumerata invenies. 

") De Nerone, Tito et Nerva, qui auctores exilii a nonnuUis perperani 

nnde de Traiano, exilii anctore, comperimus '), adeo coufusam ac 
perturbatam esse, ut ceteris multis in rebus postponenda sit. 
Nam non solum singularum rerum expositione ab aliis differt, sed 
etiam dicendi genere quam maxime reprehensione digna recte 
iudicatur. Ita initio vitae singulari, verbo „panthoniroimum^^ 
ofiendimur, ad finem vero, ut nonnuUa alia vitia omittam^), ut 
consecut. cum indicativo coniunctum reperimus. Praeterea auctor 
vitae aliud erratum committit; nomen enim histrionis Paridis, qui 
sub Nerone et Domitiano notus fnit, ad Traianum detorquet. Nec 
praetermittendum est, hanc vitam non e quodam antiquissimo 
fopte fluxisse, sed e praecedenti, quae Bodleiana dicitur, hunc 
inprimis in modum contractam et mutatam esse. ut (omitto alia 
a Synnerbergio laudata)^) scriptor eius finem vitae Bodleianae *), 
quem non intellexisse videtur, in vita sua omiserit, Traiani vero 
nomen pro „tyranno" vel „imperatore", ut in Bodleiana legitur, 
temere substituerit. Quae cum ita sint, auctorem huius vitae in 
nionasterio Sancti Salvatoris de Bononia repertae*), non sciolum 
quendam scholiastam, sed otiosum medii aevi monachum fuisse*) 
puto^), nomen vero Traiani a scriptore vitae vel ex ingenio 
arreptum, vel, ut Stampinus Hermanno praeeunte*^) conicit*), 



tradebantur, res coiifecta haberi debet (cf. Hermann., De sat. sept. temp. p. 3 
et 4. Synnerberg, p. 27—5:0. Stampini, p. 31—33. Strack, p. 21). 

^) Vita Omniboniana, quae dicitur. 

*) Synnerberg, p. 41. 

3) L. 1. p. 41. 

^) „Sed tamen paulo post, ut sciret sibi iratum principem, in codicillis 
suis ad eum in exercitu mittendis inseruit: „et te Philomela promovit.^ 

•0 Jalin, 1. 1. p. 389. 

^) Auctorem vitae grammaticum saec. XVI Omnibonum Leonicenum (v. 
Eckstein, Nomenclator philologorum, Leipzig, 1871 p. 330, 411) esse non 
potuisse docet Rupertius, in edit. Sat. Juven., Augustae Taurinorum, 1830, 
T. I, p. CXIX. 

"^) In hanc sententiam nuperrime ivit Strackius. in L L p. 25: „duas 
illas vitas (Bodleiana et Omnibon.) omnibus, quae exstant, iuniores esse per- 
suasum habeo, praesertim cum in codicibus infimae notae legantur.*' 

^) Juv. ed. praef. p. V et VII. 

») L. L p. 42. 

librariorum inscitia e vocabulo „tyranni" ortum atque mutatum ^. 
Sed et alia Iiaud minus gravia argumenta obstant, quominus 
Juvenalem Traiano imperante in exilium missum credamus. Jam 
Nerva philosophos a Domitiano expulsos Romam ab exilio revocavit, 
delatores relegavit^)» Initio Traiani principatus „spiritum et 
sanguinem et patriam receperunt studia"*). Ipse imperator 
litterarum studia fovebat atque honestabat, bibliothecas consti- 
tuebat*); in philosophos, poetas et viros doctos se comem et 
facilem praebebat ^). Dicendi libertas bonis reddita *). Ipse Caesar 
cum hominibus doctis sermonem saepe habebat '). Exiliis capitisque 
damnationibus bonorum finis constitutus. Dio Chrysostomus, Epicte- 
tes alii clarissimi viri sub Domitiano relegati Romam reverte- 
ruftt ^). Scriptoribus romanis tum „demum rediit animus" *). Dela- 
tores vel expulsi vel capitis damnati, accusationibus finis consti- 
tutus '")• Moribus emendandis consulens Traianus elfecit, ut populus 
„in pantomimis aversaretur artesque eorum damnaret" "). „61oriam 
tamen militarem civilitate et moderatione superavit, Romae et per 
provincias aequalem se omnibus exhib( ns, amicos salutandi causa 
frequentans vel aegrotantes vel cum festos dies habuissent, con- 
vivia cum iisdem indiscreta vicissim habens, saepe in vehiculis 
eorum sedens, nullum senatorum laedens . . . liberalis in cunctos, 



*) De nomiiie Traiani in cod. Mediolanensi (112—353 in.) apud Acliain- 
trium (Jalin, p. 388) et in recentissimae aetatis schol. ad Sat. VII, 93 (^codex 
Bibliothecae regiae Britannicae 15 B. XVIII olim Bongarsianus*' ap. Herman- 
num, De sat. sept. temp. p. 9) postea addito v. ap. Hermannum, 1. ]. p. 12, 14. 
Strack, p. 27. 

2) Peter, III, 2 p. 142. - Zeller, 1. 1. p. 203. 

3) Plin. Pan. c. 47. 

4) Dio Cass. LXVIII, 16. 

*) Peter, 1. 1. p. 158. — ZeHer, p. 207 et 215. 

^) Plin., £p. III, 18, 6: ^liberius ideoque etiam libentius scribitur.^ — 
Zelierius (1. 1. p. 202) Traiani aetatcm ita dclinit: „Pan^gyrique, satire, histoire.** 
Cf. Teuflfel-Schwabe, § 330, 3. 
. ') Zeller, p. 215 sq. 224. 

8) Zeller, p. 216. 

») Tac. Agr. c. 2 et 3. 

»o) Peter, p. 148, Zeller, p. 209. Cf. p. 206. 

**) Plin. Paneg. c. 46. 

publice privatimqae ditans omnes et Iionoribus augens, quos vel 
mediocri familiaritate cognovisset , orbem terrarum aedificans, 
multas immunitates civitatibus tribuens, nihil non tranquillum et 
placidum agens" *). Has tantas viri virtutes maxima omniuni 
admiratio secuta est, ut non solum multitudo, sed etiam nobilissimi 
cives magnum et felicem eum nominarent et ut sequentibus impera- 
toribus hoc unum in senatu acclamaretur : „felicior sis Augusto, 
melior Traiano." Quae cum ita sint, illud nobis probatissimum 
erit, non ea indole Traianum fuisse, uti propter duos versiis 
histrionis gratia poetam ex urbe depelleret. At Traiauum morosum 
fuisse Pjiadenque saltatorem amasse nonnulli obiciunt. Audio. 
At in Eutropii testimonio, supra hiudato, iam satis manifesta 
documenta „civilitatis, moderationis, liberalitatis" Traiani deprehen- 
dimus. Quibus etiam haec Dionis adiungam: ,,Tfj ©icjs» ouosv oSts 
oittXouv outs ooXiov 0'JTS Tpa/i> sT/sv; dXX4 tou? jjisv otYaOobc s^^tXsi xal 
dSsJiouiTO xai STrp-a, Toiv ok aXXcov TjJisXsi* .... Sia|3oXatc ts ^xtarra 
iiri(jTsos, xal Jp7^ Y)xi(rca sSooXoUto" ^). Adde Plinii Secundi de miti 
Traiani ingenio testimonium: „Nemo de severitate tua queritur 
et liberum est queri** '), et ipsius epistolam ad Plinium in qua se 
„non ex metu et terrore hominum aut criminibus maiestati reve- 
rentiam adquiri" fatetur*). Nec praetermittendum est, Traianum 
minime suspiciosum fuisse. Cum Licinium Suram praefectum non- 
nuUi maiestatis accusarent, Traianus ipse ad eum venit servosque 
eius sibi barbam tondere et oculos illinere iussit*^). Per viginti 
fere annos principatus eius (98 — 117) una solum coniuratio facta 
est, cuius dux tamen, Calpurnius Crassus senator, ignorante 
Traiano per senatum damnatus est®). Quibus plane haec JMonis 
de Traiano respondent: „T(j) ts BVjjio) jast' siristxsta? afiivsYiviTo xat t^ 
YSpot>atQ|L as{AV0Trps7:«>? wjAtXst, aYaTT/^TOv ji^v raa»t, rpopspoc 8s jiTjSsvi ttXtjv 



^) Eutrop. Hist. rom. VIII, c. 4. 

2) Dio Cass., LXVIII, c. 5 § 3-, c. 6 § 4. 

^) Paneg. c. 46. 

*) Epist. ad Plin. X, 86. — Cf. Strack, p. 28. 

5) Peter, p. 146. 

•) Eutrop. VIII, 4. 

TToXijjitot^ a>v. xat yip fti^pa; xal aujjLTroofuov epYcov ts xat ^ouXsujxqctcov ts 
(jojjLfjLSTSt/s (j'^t(Jt, xat TToXXaxi? xat TSTapToc (ojfsiTO, ic TS Ti^ otxtas auTcov 
xat avso ^s cppoupac sdTtv <ov satwv suftojistTo" '). At faciamus. Pyladen 
apud Traianum Juvenalem propter duos versus accusavisse. 
Quid igitur? Si omnia, quae de Traiani indole moribusque diximus, 
respiciamus, illud nobis probatissimum erit, eiusmodi accusationem 
risum Caesaris excitare potuisse. Nam ipsos illos versus iam 
propterea ad se Traianus referre non potuit, quod in septima 
satira, cui versus illi inserti erant, a Juvenale se laudari videret*). 
At has laudes modicas frigidasque esse, nonnuUi affirmant'). 
Haud recte. Nam ut Strackii verbis utar, „panegyricus satira 
non est, quae in transcursu tantum, ut dissinrilitudinum coniunctio 
evadat, eis laudes tribuere solet, qui, cum plerique alii res utiles 
ac bonas contemnant, optime de eis merentur. Itaque et satira 
septima in Traiannm sinceras cumulat et minime affectatas laudes 
ea sola de causa, ut quantum eius literarum hominumque litera- 
torum favor a proceribus differat perspiciatur. Quod ut asse- 
queretur, nibil erat cur pluribus et disertioribus laudibus eum 
eiferret^**). Quam ob rem liaec quae ad Traianum spectant primo, 
ut ita dicam, aspectu modica frigidaque videntur; propius autem 
intuentibus contraria demonstrant. Sensus enim versuum bie est: 
Viri litteris dediti nuUam babent spem utilitatis alicuius e suis 
laboribus capiendae, nullam, cur incumbant in studia, rationem, 
nisi in imperatoris benevolentia et liberalitate positam; unus etenim 
Caesar in musas hoc tempore afflictas oculos coniecit earumque 
inopiam et solitudinem sublevavit'^). Studiosorum nemo deinceps 
inopia conflictabitur, neminem in posterum ex iis, qui ad poesin 
animum applicabunt, egestas coget ad artes sordidas et ipsi 
indignas descendere ®). Macti animis, adolescentes! en princeps 



») Dio Cass. LXVIir, 7 § 3. 
-) Cf. quae supra p. 19 sq. de hac re diximus. 
^) Vid. Synnerberg., 1. 1. p. 80. 
^) De exilio, p. 28. 

•'0 Sat. VII, 1 — 3: „Et spes et ratio studiorum in Caesare tantum: 
Solus enim tristes hac tempestate camenas Respexit. 

®) Ib. v.17-18: „Nemo tamenstudiisindignum ferrelaborem Cogeturposthac.^ 

munificentissimus considerat singulos, et acuit ad praeclarum labo- 
rem, nihilque habet optatius, quam ut aliquos reperiat idoneos, 
in quibus remunerandis suam liberalitatem promat ^. Itaque nec 
modicae sunt laudes Juvenalis, nec ipsos illos versus, quibus 
Domitiani temporum nequitia perspicue notabatur, in se scriptos 
esse Traianus accipere potuit^). Ad Pyladen redeundum. Quo 
loco illud primum animadvertendum est, quod nominis Pyladis, 
quem nonnulli per vim pro Paride Domitiani substituunt, ne 
vestigia quidem in antiquis rerum Juvenalianarum fontibus exstant. 
Praeterea pantomimus Pylades non eo favore et indulgentia 
Traiani utebatur, qua illi notissimi Parides Neronis et Domitiani. 
Quod Dionis testimonio comprobatur, qui Pyladis propter ludos 
bello Dacico confecto a Traiano institutos mentionem facit*); 
aliter ne nomen quidem pantomimi ad nos perveniret. Adde, 
quod satira septima, ut inter omnes fere constat, ante triumphum 



^) Ibid. V. 20—21: „Hoc agite, o iuveiies! circumspicit et stimulat 
V08 Materiamque Sibi ducis indulgentia quaent!^ 

-) 0. Ribbeck, in praef. edit. Juven. p. XII: „vix ac ne vix quidem crc- 
dere possura, vel poetam in eodem carmine, quo principis erga scriptores indul- 
geutiam grato animo extulerat, eiusdem aulae pravas licentias et largitiones 
.aeerbissime castigaturum fujsse vel principem clementissimum propter Pyladis 
nescio quem amorem, quem tangi suspicatus sit, crudelissimum iUnd suppli- 
cium excogitasse.** 

3) Recte Weberius (Die Satiren des Juvenalis, Halle, 1838) p. 229: 
^Traianus liebte einen Pantomimen Pylades, auch war er dem Trunok ergeben, 
ubd eln jahzorniger Mann. Allein seiue Fehler iibten auf seiue Regierungs- 
weise keinen Einfluss: er wusste sie m&nnlich zu beherrschen, und es ist nicht 
wahrscheinlich, dass seine Schwachheit gegcn einen Biihnenkiinstler so weit 
gegangen sei, dass er ihm jene AUgewalt uachgesehen hiitte, welche Juvenal 
an den Paris riigt. Hiitte also genannter Kaiser sich auch durch eine augen- 
blickliche Aufwallung so weit hinreissen lassen konnen, dass er den Scherz 
einejs Dichters mit einer schweren Criminalstrafe, und, wohlzumerkcn, auf eine 
boshailt verbliimte Weise, unter scheinbarer Ehrenbezeugung, geahndet hiitte, 
80 wiire erst zu erweisen, dass der vom Dichter angedeutete Fall wirklich auf 
Traianserhaltnisse gepasst habe. Dieser Beweis ist nicht zu fdhren.^ 

Dio Cass. LXVIII, 10 § 2: „Tpaiavo^ 8k xot ts vtxr|Tr|pta Y(a*{z xal 

Aaxix&^ ^iro>vo{XQ(a&Y2, sv ts ti^ OsoiTpcp ixovojjLa^roo? aovipaXe, xal f^P 

Syaipzv aiiTorc xat Tot>? Jp/ifjcJTAc i^ t^ OsaTpov hzavr^^^a^^e^ xal y^P ^vi? 

a&Tu>v To5 riuXadov "^pa." 

Dacicum edita est, illo ergo tenipore^. quo Traianus, ut Strackius 
recte observat, pantomimos magis odisse, quam favere eis vide- 
batur^. Postremo iure iis contradicendum est, qui Traiano 
suspicionem id movisse affirmant, quod versus illi separatim antea 
editi postea demum maiori satirae inserti sint. Nam primum 
ambigitur, unde Traianus comperire potuerit, hos versus sttb Domi- 
tiano scriptos novae satirae insertos esse, deinde quibus causis 
commotus sit Juvenalis, ut Traianum, principem optimum, immerito 
laederet^); denique observandum est, tum prope sexagenarium 
Juvenalem non adeo rerum temporumque imperitum fuisse, uti 
sciens ac prudens id faceret, quod contra veritatem opinionemque 
bonorum omnium repugnaret; nam civitatis et litterarum condicio 
Traiano imperante alia filit, atque sub Domitiano, quare nec 
Juvenalis in hac satira „tempora praesentia flgurate notare potuit" ') 
nec omnino Traianus ea ad se referre *), quae de mortuis a poeta 
dicta erant"^). Quae cum ita sint, omnia, ut opinor, concident, 
quae de Traiano, exilii Juvenaliani auctore, a nonnullis dicta sunt. 
Antequam de Juvenalis exilio sub Hadriano dico, pauca 
ad eorum sententiam refutandam addam , qui Probianae praecipue 
vitae assentientes Jiivenalem octogenariim sub specie militiae rele- 
gatum esse neque Romam reducem, sed exulem mox angore et 
taedio mortuum afflrmant. Qnae si vera essent, Juvenalem ann. 
47 natum non ante 127 ann. p. Chr. in exilinm missum conce- 
deremus. At iam supra docuimus satiram septimam initio Traiani 
principatus editam versusque 90 — 92 huic satirae insertos, propter 
quos poeta urbe summotus est, ante hoc tempus scriptos esse. Quam 
ob rem si Juvenalem octogeharium in exilium missum concederemus, 
aut septimam satiram circa ann. 127 scriptam aut testimonium 



Strack, p. 29. Cf. supr. p. 45 ann. 11. 

*) Ibid. 

^) Vita Probiana et Henniniana. 

^) Cf. vit. Omnib. : ^quibus Traianus intellegens vitia carpi sui temporis.'' 

•'•) Cf. interpr. ad Sat. I, 170. — Straucli, De personis Juvenal. p. 5 et 62. — 
E veiH[)is vitae Omnibonianae „in Paridem — temporis'* conicere licet, Traianum 
non tam versibus in Paridem compositis quam tota satira offensum esse (Cf. 
Hermann, De sat. sept. temp. p. 14). 

Naguiewski, De Juv. vita. 4 

Probianae vitae falsura iudicare necesse esset. Sed cum illud 
comprobari non possit, sequitur, ut lioc falsum haberi debeat. 
Apparet igitur, ne si sola quidem Probiana vita exstaret, exilium 
poetae ad octogesimos vitae eius annos referri posse'). Nedum 
aliis vitis accedentibus Probianae vitae verba defendi possunt. 
„Verumenimvero, ut Hermanni verbis utar, propius intuentibus 
facile apparebit, ipsas bas notiones singulas aliis contrariis ita 
elevari, ut si parem omnium auctoritatem statuerimus, nihil inde 
certi colligere liceat. Nimirum quod vulgata, Lipsiana, Omni- 
boniana, Kulenkampiana poetam in exilio decessisse tradunt, re- 
pugnant Vossiana Probi et Donatiana, quae claris verbis Romam 
rediisse scribunt, neque illae ipsae inter se consentiunt, siquidem 
tres priores statim post relegationem decessisse aiunt, quarta 
diurno demum exilio fatalem finem imponit; denique vulgatji Probi 
et Donatiana octogenarium relegatum, Vossiana contra et Kulen- 
kampiana multo tempore post relegationem senio mortuum esse 
tradunt"-). Quae cum ita sint, libenter Franckio, Synner- 
bergio, Strackio, assentior, qui verba illa aut „conclusione aliqua et 
coniectura*^*), aut „pro suis ipsius ratiociniis temere a scrip- 
tore posita"*), aut denique „ab alio quo postea adiecta esse'' "^) 
censuerunt. 

Ad Starapini®) et Weidneri') sententiara, qui Heinrichiura, 
TeuflFeliura, Ribbeckiura secuti Juvenalera sitb Hadriano exulasse 
afflrmarunt ®) , nunc pergamus. Qua in quaestione dirimenda 



Hermann, ibid. p. 8. 

•-) Ibid., p. 11. 

'") Francke, Exam. crit. p. 94. 

"*) Synnerberg, p. 12. 

^) Strack, p. 13. 

0) L. 1. p. 46 sq. 

^) Juv. Sat, Einleit. § 23 et 24. 

**) Heinrich, Juv. Sat. II, 21,- 0. Ribbeck, Juv. ed. ster. p. XII, Der 
eclite nnd der unechte Juvenal, p. 69, Teuffel, Studien nnd Charakteristiken, 
p. 412, e quibus Heinrichium eosque, qni ante eum eandem sententiam tniti 
erant, refutavit Hermannns, De sat. sept. temp. p. 18 — 19 alib., Ribbeckium et 
TeufTelium Synnerbergius (p. 73 sq.), Meinertzius (Zur Kritik und Erklarung 
der Satiren des Juvenalis, p. 5), Strackius (p. 30, 32). 

primum observari debet, ne vestigia quidem huius exilii usquam 
reperiri. Nam quid de Probianae aliarumque vitarum testimoniis, 
quae ansam exilii ad Hadriani tempora detorquendi dederunt, 
censendum sit, modo diximus. Stampinus, Ribbeckium secutus, 
testimonio Probi de Juvenale octogenario in exilium misso plane 
assentitur. Sed causas, cur ita de fine Probianae vitae iudicet, 
nusquam affert. Adde, quod nimiam fldem testimoniis Probi tribuens, 
nuUam fere rationem Domitiani temporum aut earum vitarum 
habuit, quae de Juvenalis Romam reditu clarissimis verbis testantur. 
Deinde de flne vitae Kulenkampianae '), quem Stampinus testimonio 
Probianae vitae subsidio vocavit ^), observandum est, eum ex ipsa 
Probiana male intellecta ortum esse^). At faciamus, Hadrianum 
exilii Juvenalis auctorem fuisse. Tum tertius satirarum liber, 
quem omnes cum prioribus conscriptum temporibusque Traiani 
intra ann. 103 et ineuntem 104 emissum censent, ad extremos 
Hadriani annos referri debet. Quo facto eo magis nodosa atque 
intricata res flet. Namque, ut Synnerbergii verbis utar, „re etiam 
per se considerata tantam temporis distantiam inter ultimam scrip- 
toris manum carminumque editionem interponere, ut satiras sub 
initia Traiani conscriptas post duodeviginti annorum spatio Hadriano 
imperante in lucem editas esse cr>edamus, vix consentaneum vide- 
bitur"^). Tum animadvertendum est, libri quarti satiras, quas 
sub Hadriano scriptas esse certum est, tam diversum sapere 
furorem satiricum, ut septimam satiram maiore intervallo ab eis 
abesse appareat ^). Stampinus et huic rei occurrere studuit, cum 
natalem poetae ad ann. p. Chr. n. 57 exarbitrio detorquere non dubita- 
visset^')' Sed primum minima, ut iam supra exposuimus, ratio huius 
sententiae indagari possit. Deinde si Juvenalem Hadriani tempori- 
bus ad satiras scribendas edendasque se aplicasse statuerimus, non 



„Dece8sit longo senio confectus exnl Antonino Pio imperatore.^ 

-) Stampini, p. 54. 

^) Synnerberg, p. 32. Cf. supr. p. 8. 

^) Synnerberg, p. 78. 

•0 Strack, p. 30. 

«) L. 1. p. 19 et 57. 

4* 

apparebit, quomodo remota Domitiani tempora tam vividis colori- 
bus depingere potuerit, si per totam Traiani aetatem prorsus 
tacuisset? Adde, qnod multa alia obstant, quomiDUS Hadrianum 
exilii auctorem credamus. Nam, ut iam Hermannus recte obser- 
vavit, „nec histrionem novimus, cui tantum Hadrianus tribuerit, 
ut eius gratia homines ad praefecturas et tribunatus eveheret, nec 
poetam verisimile est, quae in Paridem Domitiani aequalem ante 
triginta amplius annos lusisset, prorsus mutata temporum rerumque 
omnium conditione senili operi inseruisse" *). Quibus si adiungamus, 
de altera satirarum editione cogitandum non esse^), illud nobis 
probatissimum erit, nihil de Hadriani aetate nos compertum habere, 
quod argumento versuum illorum respondeat ^). Accedit, quod de 
famoso Antinoo illo, quem TeufFelius pro Paride substituit *) , res 
confecta haberi debet; ille enim Hadriani amasius histrionum 
partes non agebat nec ipse Hadrianus is erat, qui histrioni alicui 
concessurus esset, ut negotiis publicis se intermisceret "^). De 
Pylade vero pantomimo, quem Stampinus ex inscriptionibus pro 
Domitiani Paride commendat"), id solum ex Mommsenii anno- 
tationibus affirmari potest, Hadrianum enm pantomimum aliquando 
manumisisse ^). Quam ob rem miror, cur Stampinus id nomen 
attulerit, si paullo infra nihil certi de potentia Pyladis addere 
potuit®) quaestionemque de exilii causa „longe incertiorem" deflnire 
non dubitavit^)? Adde denique, quod qui sana et considerata 
iudicandi ratione utitur, longe aberit, ut Hadrianum praefecturam 



') De sat. sept. temp. p. 6. 

2) Cf. supr. p. 18—19. 

^) Cf. Synnerberg, p. 81. 

^) Studien und Charakteristiken, p. 412. 

^) Strack, p. 30 et 32. — Francke, Ex. crit. p. 132. 

*) Libr. laud. p. 45. 

^) Inscriptiones Galliae Cisalpinae latinae edidit Th. Mommsen, pars 
posterior, Berolini, 1877 M 7753, p. 889. 

^j Loc. laud.: „Quod si Pyladem illum manumis.t Hadrianus verisimilli- 
mum est id ob quaedam histrionis merita atque ofOcia factum esse eumque 
idcirco principi carum fuisse. Ceterum rcm in medio relinquo, quae coniectuins 
tantum nititur," 

») Ibid., p. 63. 

cohortis ,.octogenario" committere potuisse credat*). Quod ad 
ipsius Hadriani mores, de quibus Stampiuus exilii confirmandi 
causa disputat ^), attinet, hoc solum moneo : cum Aelius Spartianus 
de persecutione „libertorum et nonnuUorum militum", denique „de 
Serviano, quem virum nonagesimum Hadrianus mori coegit"*), 
memoravit, etiam de octogenario poeta in extremas imperii partes 
urbe summoto mentionem fecisset, si re vera Hadrianus auctor 
exilii fuisset. Ac de Stampini quidem sententia satis dictum*). 
Postremo contradicendum est Weidnero, qui in prooemio, 
editioni Juvenalis praemisso, e Sidonii Apollinaris versibus: 

„Non qui tempore Gaesaris secandi 
Aeterno incoluit Tomos reatu, 
Nec qui consimili deindc casu 
Ad vulgi tenuem strepentis auram 
Irati fuit histrionis : exul^ ■'O 

relegationem Juvenalis ad Hadrianum detorquere non dubitavit •). 
Ad quam sententiam confirmandam ille homo doctus Apollinaris 
verba „consimili casu" ita iirterpretatur, ut idem sint, quod „aeterno 
reatu." At non recte. Nam si certis argumentis Juvenalis ab 
exilio reditus demonstrari non potuisset, verba „consimili casu" 
vel ad ,,aetemum reatum^* vel omnino „ad relegationem", quam 
Ovidius et Juvenalis pariter passi sunt, referenda essent. At 
quoniam non est, quod de poetae reditu dubitemus, hanc unam 
huius loci interpretationem, quae ad communem „similem casum", 
id est omnino ad relegationem spectat, admittendam apparet. 
Aliter res se habet cum sequent. ApoUinaris loci versu „Ad vulgi 
tenuem strepentis auram'*, cuius re vera plures explicationes, 
quarum alia alium efficit sensum, apte afferri possunt. ^) — De 
auctore exilii Juvenalis satis dictum. 



Of. Hermann, De sat. sept. temp. p. 6. 

«) L. 1. p, 47 et 48. 

^) Ael. Spart. in vit. Hadr. 14, 15. 

*) De verbis „et te Philomela promovit" (cf. Vit. Bodleian.), quae Stam- 
pinus, Ribbeckio praeeunte (praef. cit. p. XHI), Hadriani iugenio aptissima 
putat (p. 64), vide apud Synnerbergium, p. 81. — Cf. supr. p. 44. 

5) Carm. IX, 266 sq. 

«) Einleit. §§ 20 et 23. 

Cf. Strack, p. 16. 



De loco exilii Juvenaliani. 



De loco exUii eadem fere quae de auctore eius dissensio est. 
Nam plures vitae Aegyptum habent, duae Caledoniam. Quare 
utri de hac re testimonio fldes habenda sit , demonstrandum est. 
In Juvenalis vitis, ut iam supra exposuimus, inter multa posterioris 
temporis additamenta nonnulla antiquissimi fontis deprehenduntur 
vestigia, quae neque e saliris poetae neque e ratiociniis vel com- 
mentis grammaticorum oriri poterant. Quibus Aegypti mentionem ad- 
numerandam puto. Nimirum liomines docti, exilium Scoticum amplexi, 
relegationis Aegyptiacae famam e quintae decimae satirae versu 
45 ortam esse afflrmarunt *). Sed num satira quinta decima 
Juvenalis carminibus adnumeranda sit, res adhuc dubia est^). 
Nec aliter de versu 45 opinari licet, quem spurium haud scio an 
recte Franckius*), Duentzerus "*), nuperrime Palmius*), iudicarint. 



Ut Hermannus, in praef. ed. Juv., p. VI sq. — Sieboldus, praef. ed. 
Juv. p. XVII alii. 

^) Kempf, Observationes in Juvenalis aliquot locos interpretaudos, Bero- 
lini, 1843 p. 60 sq. — 0. Ribbeck, Der echte u. d. unechte Juvenal, p. 15 sq. 

^) Exam. crit. p. 80. 

4) Jahn'8 Jahrb. f. PhU. Suppl. Bd. VI, 3 p. 373 sq. 

-'*) De Juvenalis satira quinta decima, Halis Saxonum 1P82 p. 6: „Hi8 
omnibus argumentis apparere conOdo v. v. 44 — 48 non satirae XV auctori tri- 
buendos esse, sed nescio cui interpolatori^. . . . 

At faciamus satirani XV a Juvenale scriptam esse *). Quid tum? 
Num e „falsae deorum culturae et nefarii victus Aegyptiorum" ^) 
descriptione quicquam de exilio Aegyptiaco recte sumi potuit, 
nisi hoc ipsum exilium inde ab antiquissimis temporibus traditum 
fuisset? Nec quicquam ad exilii locum definiendum e simplicibus 
vers. 45 verbis: „quantum ipse notavi" depromi potuisse mani- 
festum est^). Itaque dubium non est, quin nisi certa huius rei 
indicia in vitis haberemus, e satirae quintae decimae argumento 
id solum recte affirmari posset, Juvenalem aliquando peregrinatio- 
nem in Aegyptum ,,animi gratia xal ttj? [(Koptac x^P^^*) suscepisse. 
Sed etiam monendum est. Hadriani temporibus, quibus satira 
adnumeranda est^), etiam peregrinae superstitionis foeditas, qualis 
recenti duorum Aegypti oppidorum exemplo describitur, Romanae 
satirae facem excitare potuit, praesertim cum Romani tum ascitas 
religiones multo pluris quam patrias facerent®). Quam ob rem 
haud scio an recte coniciant, qui „Juvenalem satira XV in 
Aegyptiorum rebus probabiliter antequam ipse Aegyptum peteret 
immoratum esse^' ') eamque Romae, aut si mavis, in Italia scripsisse 
affirmant®). Quae cum ita sint', a vero aberrare mihi videntur, qui 



0. Defensionem huius satirae contra Kempfium snscepit Doelennius in 
libro qui inscribitur „Beitrage zur Kritik und Erklarung d. Satiren d. Juveiialii^, 
p. 242 sq. Contra Ribbeckii sententiam disputaverunt Lupus (Vindiciae Juvena- 
lianae, Bonnae 1866), Meinertzius (Vindiciae Juvenalianae, Regimonti 1868), 
Palmius (De Juven. satir. quinta decima Halis Sax. 1882). — Vid praeterea 
librum meum ^pHMCKaa cax. h K^BeHajiii, p. 439 sq.^ 

-) Satirae XV titulus antiquus ap. Sieboldum, 1. 1. p. 300. 

3) Cf. Palm, 1. 1. p. 6. 

**) Salmasius, Exercit. Plin., p. 452. 

^^ Vide quae supra (p. 13 sq.) de hac re dicta sunt. 

^) Hermann, praef. laud. p. XVII meusque liber „Phmcr. cax. h K)Be- 
HajiT,", p. 384—385. — Palm, 1. 1. p. 3. 

^) Stampini, p. 61 ubi hanc quoque haud ineptam coniecturam repe- 
rimus : „ut silentio transeam verisimillimum quoque mihi videri poetam, ut ea 
de Aegypto enarraret in satira, cuiusdam fortasse amici testimonio nisum esse, 
qui a. Chr. CXXVII in Aegypto fuisset." 

^) Weber, Die Satiren, p. 229: „die fiinfzehnte Satire .... kann nirgends 
anders als in Rom oder doch wenigstens in Italien entstanden sein, da Juve- 
nalis von seinem Aegyptischen Aufenthalt Vers 45 in der Vergangenheit spricht.'^ 

exilii famam e quinta decima satira ortam esse affirmant. At sunt 
qni hanc rem e singulis antiqui scholiastae interpretationibus de- 
promptam credant. At non recte: Nam primum scholia vitis, 
quae nunc exstant, iuniora esse demonstratum est^); tum ad 
yers. 45, qui tantas exilii suspiciones movit, nulla exstant scholia. 
Alia vero in satiris indicia, ad Aegyptum pertinentia, nullam 
profectp causam exilii excogitandi praebere potuisse manifestum 
est^). Nec ipsius Juvenalis de hac re silentium quicquam offen- 
sionis moverd potest. Quae res fuerit silentii causa quis est qui 
affirmare velit? Num tandem mir^ri debemus, satirarum scriptorem 
ea silentio praeterisse, quae ipsi ingrata et molesta aliis vero 
suspiciosa esse potuerint? Verum addo illud etiam, quod in car- 
minibus Juvenalis potius de aliorum rebus quam de suis loqui 
solet. Cui rei gravissimo documento silentium de Martiale esse 
potest,^ quem poeta in satiris ne verbo quidem tetigit. His omni- 
bus reputatis, non est quod dubitemus, quin exilii Aegyptiaci 
fama inde ab antiquissimis temporibus tradita sit. Sed ita non 
ego primus iudico. Amplexi sunt hanc sententiam, ne altius repe- 
tam, omnes fere recentiores, ut Heinrichius *), Weberius*), Voelke- 
rius'^), Widalius*), Weidnerus'), Hilgersius® ) , Synnerbergius •), 
Stampinus'") alii. Adde, quod huic consensui tanta inest auctori- 
tas ut ipse Ribbeckius , qui, quamquam sex satiras Juvenalianas 
suppositas iudicavit, de antiqua exilii Aegyptiaci narratione 



— Weidner, ad Sat. XV, 45: ^daraus folgt, dass Juv^enal einmal in Aegypten 
gewesen ist, nicht aber, dass er den Schauplatz der hier erwahnten Begeben- 
heit genau kcnnen musste.** 

^) Cf. supr. p. 42 et ann. 2. 

2) Sat. VI, 527. Cf. Sat. I, 26. 130. 

3) L. 1. II, p. 20. 

Die Satiren, p. 227 sq. 
5) L. 1. p. 102 sq. 108. 

«) L. 1. p. xm. 

') L. 1. Einleit. § 21. 

®) Juvenal in deutschen Jamben, Leipzig, 1876. Einl. p. XIII. 

») L. 1. p. 43 sq. 

*0) L. L p. 52 sq. 

minime diibitari posse conteiidat '). De contraria ^ero Strackii 
sententia non est quod fusius disputem. Ille enim homo doctus non 
tam de exilio Aegyptiaco, quam de peregrinatione Juvenalis „animi 
gratia xal Ttfi icrropia? ydpiv suscepta disputat^), qua re relegatio 
Aegyptiaca potius comprobari qtlam refutari videtur. Nam si e 
quinta decima satira, ut Strackius opinatur, ne de perigrinatione 
quidem voluntaria cogitandum est'), quomodo, quaero. inde exilii 
fama oriri potuit? 

De Aegypti loco testimonia dissentiunt. In vita Probiana 
et Henniniana de „extrema Aegypti parte^^ traditur; aliae solura 
Aegyptum memorant. Scholiasta Juvenalem ,,in exilium mis- 
sum ad civitatem ultimam Aegypti Hoasim" tradit*). Malala 
et Suidas poetam „iv nsvTairoXet hA Trjv Aipur^v" relegatum fuisse 
scripserunt •'^). Quare alii aliam sententiam amplexi sunt*). Sal- 
masius locum exilii Syenen fuisse putavit^); Ribbeckius — Penta- 
polin®); Weidnerus scholiastae testimoniis assentitur ®). Ac de 
Pentapoli res valde dubia est; nam Malala et Suidas, qui de hac 
regione tradunt, prorsus indigni sunt, quibus fidem largiamur '*^. 
Idem de scholiastae testimoniis recte dici potest"). Eestat igitur 
Syene'^), quam Weberius"), Voelkerius **) et nuperrime Stampi- 



*) Praef. laud., p. XIII. — Der echte u. d. unechte Juv., p. 69. 

2) De exilio, p. 33—36. 

3) Ibld., p. 34 et 35. 

Ad Sat. I, 1; IV, 38. 

•'») Vid. supr. p. 12 ann. 4. 

^) Vid. apud Stampinum, p. 63. 

^) Loc. laud. 

») Praef. laud. p. XIII. 

®) Loc. laud. 

*<0 Cf. supr. p. 12. 

") Ibid., p. 10. 

^-) Oppidum ad Aethiopiae confinia in Nili paeninsnla, marmore clarum 
(nunc Assuan), v. Plin. H. N. 41II, 73. V, 9. Mela, I, 9. Juv. XI, 124. Mart. LX, 
36 ^fusca Syene^. Oudendorp, ad Lucan. Phars. p. 158 (ed. Lugd. Batav. 1728^, 
Nipperdey, ad Tac. Ann. I, p. 143 (ed. 5). 

^3) Loc. laud. 

14) Libr. laud. p. 107, 

nus*) exilii locum fuisse putant, quod ego inihi valde arridere 
fateor ^). 

De exilio Scotko, quod nonnuUi pro relegatione Aegyptiaca 
amplexi sunt^), non est quod fusius disputem. Nam praeter 
Synnerbergium *) Strackius et Stampinus nuperrime demonstrarunt, 
Juvenalem in Caledonia non exulem, sed militem voluntarium 
stipendia fecisse ^). Re vera iam vitae, in quibus de Scotico Juve- 
nalis exilio traditur, quam maximas suspiciones movent. Nam ut 
omittam alia, iam supra allata*), praesertim hanc rem vita Bod- 
leiana et Omniboniana comprobant, quae Juvenalem contra Scotos 
missura in exilio mortuum tradunt'). Quo nihil absurdius, si 
cetera, quae de Juvenalis vita diximus, cum schojiastae testimonio 
comparemus. TJnde auctor Scotos sumpserit, iam Duentzerus recte 
observavit, postquam secundae satirae versus 159 — 161: 

„Arma qnidem ultra 
Litora Jubernae promovimus et modo captas 
Orcadas ac minima coutentos nocte Britannos^, 

cum vitae testimonio comparavit ®). Sed etiam monendum. Fabula 
de exilio Scotico vel inde oriri potuit, quod Juvenalis re vera 
aliquando in Britannia sua sponte stipendia fecerat*). Quod 
quidem certissime comprobat titulus ille lapideus Aquini, in ipsa 



Op. laud. p. 63. 
2) Cf. supr. p. 38. 

») Hermann, praef. p. Vll— VIII. Siebold, 1. 1. Einleit. p. XVIII. Berg, 
1. 1. p. 17 sq. Vescovi, prefazione, p. XXIX. 

4) L. 1. p. 48—53. 

^) Strack, p. 26. — Stampini, p. 50 — 53. 

«) Cf. p. 44 sq. 

^) „quo effectum est ut ipse animo consternatus ex mentis aegritudine 
diem suum obierit.^ 

^) Loc. laud. p. 376. — Franckius huius fabellae fontem etiam in vers. 
112 sat. XV „De conducendo loquitur iam rhetore Thule^ sibi aperuisse visus 
est (Exam. crit., p. 45). 

®) Cf, Weidner, 1. 1. §24: „Aus der Kunde, dass er (Juvenal) alsTribun 
dort (in Britannieu) gewesen, war die Vermuthung sehr leicht zu gewinnen, dass 
er in militarischer Eigenschaft dorthin verwiesen worden.^ 

Juvenalis patria , repertus , in quem iara Pinzgerus ^) et Baue- 
rus ^) eruditorum animos converterunt. Qui titulus, nuper a Moram- 
senio supplementis secundum litterarum quaedam vestigia aut pro- 
babili coniectura adiectis sic se habet'): 

cere RI. SACRUM 

d. iuNIUS. JUVENALIS 

tRIb*). COH. I^). DELMATARUM 

II. VIR. QUINQ. FLAMEN 

DIVI. VESPASIANI 

VOVIT DEDICAVitqVE 

SVA PEC 

Cererem Helvinam, cui monumentum sacrum fuit, Aquini 
praecipue cultam esse Juvenalis ipse testatur *). Prima cohors Dal- 
matarum, cuius praefecti et tribuni saepenominantur^), stativa in 
Britannia inde a Traiano usque ad Antoninum Pium habuit, quod, 



Jen. Liter. Zeit. 1823 J^ 13. 

-) Kritischc Bemerkiingen iiber einige Nacbrichten aus dem Leben Juve- 
nalis, Regensburg, 1833 p. 28. 

^) Inscription. regn. Neapol. latin. Lipsiae, 1852, Ibl. M 4312. Cf. Inscr. 
Orelli J\& 3462. 

*} „TRIB. videtur esse suppletum ad litterarum vestigia, cum quod antea 
legit Cayro AGRI item contineat elementa RI. Quae retinui neque in PRAEF. 
mutavi." Ann. Momms. 

^) „Post COH. numerus omitti non potuit, cum coh. V Dalmatarum iam in 
honesta q. d. missione Vespasiani (Card. dipl. n. VI) nominetur, potuitque 
lacile oraitti in monstro illo COMTELNATATUM. Cohors prima Dalmatarum 
cum saepissime nominetur et facillime exciderit I, sic ausus sum supplere." 
Ann. Momms. 

^) Sat. III, 318 — 321: . . . „ergo vale nostri memor, et quoties te Roma 
tuo refici properantem reddet Aquino, Me quoque ad Helvinam Cererem ve- 
stramque Dianam Converte a Cumis." Cf. annot. meam in Sat. tertiae editione, 
p. 57: „0 nposBHu^^b lHepepw ,.HeIvina" ne coxpaHtuiocb HHRaRHx^b nsBliCTitt. 
CxojiacTT» 3araA04H0 paayM-heT^b nyjibTi., saniicTBOBaHHbiti HS-b FajiJiiu. Bpn- 
TaHHHifb yTBepHTA^eT^b, 4T0 Bosjli Arbhho cyii^ecTBOBajiii fons Helvinus h ocTaTKn 
/^peBHHxi) xpaHOBi). droii I](epep'b lOseHajT} nocBHTHJii) HaHHTHHKT), Ha^AeHHbiit 
Bii Akbhho.^ 

^) Marquardt, Handb. d. Rom. Alterth. T. III, P. 2 p. 376. 

praeter inscriptione^ ') , aris nuper in Britannia septentrionali re- 
pertis, denuo confirmatum est^). 



^) Inscriptiones Britanniae latinae edidit Aem. Hiibner in Corp. Inscr. 
latt. Yol. YII, Berolini, 1873 p. 85, 100, unde apparet cohort. primam Dalmat. 
annis 104, 106, 124 p. Chr. in Britannia tetendisse. Cf. Friedlaender, De tempo- 
ribus etc. p. 6. 

2) Earum exempla in rossic. diurn. quod „Bceir. njiJiiocTp." inscribitur, 
expressa invenies, Vol. V. J^ 115 p. 175 ubi et haec leguntar: „IIaHHTRHRH 
HH^biorb ftopMy sepTBeHHHROBi». Ohh 6ujih HaitAeHiii B^b nocji^bAHee BpeMfl bii 
cfaBepHott AnrjuH, b6jih3h r. MepnnopTa, Bt KoM6epieH;^cROMi> mnpib. Bcbxi» 
jsepTBeHHHROBi» 17. Ha oahomi h3i> hhxi> Haxo^^TCfl HMfl TpH^yna MapRa Manifl 
ArpHnnu, iHHHaro h^jta HMnepaTopa AApiana h npe«eRTa 6pHTaHHCRaro «jiOTa 
Ha xpyroMi> HanHcano hmh npeoeRTa AcHJiiflHa, KOTOpuft, cyA» no Ha^nHCH, shjii» 
Bi> snoxy AHTOHHHa Hifl. ffiepTBeHHHRH dTH, 6e37> coMHliHifl c^luiaHHue pbmcrhmh 
CRyjibnTopaMH, nocTaBJieHU padHUMH RoropTaMH. 11 sepTBeHHHRORi> npnHati^JiejRarb 
nepBott HcnaHCRoft RoropT^b, 4 — nepBott Roropr^b BaTepiaH^eBi>, OAHoro h3i> 6ejib- 
rificRHxi> njieMeHi>, n odum nepeou KOtopmfh JfajiMamuu^ee^/' 



K ^"V .^^ ^ '^ >■ 



De Juvenale ab exilio reverso. 



Quaeritur iam, qmndo in Britannia mUitaverit Juvenalis? 
Ante an post exilium Aegyptiacum ? Mea quidem sententia post 
exilium. Ante Domitiani principatum Romani in ea tantum Bri- 
tanniae parte, quae ad meridiem vergit, bellum gerebant 0- Ineunte 
imperio Domitiani maiorem insulae partem Agricola devicit ad 
septentrionales Caledoniae regiones progressus "). Cum autem 
84 p. Cbr. anno gentium Britanniae domitor revocatus esset'), 
Juvenalis vero oculatus testis Paridis potentiae anno 83 p, Chn 
a Domitiano occisi fuTsset*), fieri non potuit, uti Agricola impe- 
rante stipendia mereret, quo revocato Romanorum in Britannia 
bella cenfecta videbantur. Extremis Domitiani temporibus Juve- 
nalis, ut supra docuimus, Aegyptum exulatum abiit^). Nerva 
imperante (ann. 97), ^cum omnes a Domitiano iniuste relegati 
revocarentur ®) , poeta Romam rediit. Miserrima tunc temporis 
Juvenalis conditio fuit. Omni ut exul re familiari privatus nihil 
fere, quo vitam sustentaret, habuit, cum praedium patemum, cuius 
ipse meminit^), haud dubie direptum esset®). Martialis, cuius 



*) Imhof, p. 41 sq. 

2) Ibid. p. 44-45. Peter, p. 121. ZeUer, p. 192. 

^) Imhof. p. 51. Peter, ibid. ZeUer, ibid. 

4) Vide 8upr. p. 34-37. 

5) Vide p. 35 sq. 
^^ Cf. siipr. p. 45. 

^) Sat. VI, 57 ibiq. Weidner., ubi tamen haec sunt corrigenda: Arpinum 
= Aquinum*, 319 = Sat. Ill, 319. — Lewis, 1. 1. p. 323. — Synnerberg, p. 54. 

^) Gf. Suet. Dom. 12 : ^Nihil pensi (Domitianus) habujt, quin praedaretur 
omni modo. Bona vivorum et mortuorum usquequaque quolibet et accusiektore 
et crimme corripiebantur.^ Imhof, p. 77 sq. 

farailiaritate Juvenalis utebatur*), tum Roma in patrias sedes 
remeavit^). Nec res amissas recuperare nec alterius opes ex- 
spectare poeta potuit. Quantopere de rebus suis tum Juvenalis 
soUicitus fuerit, ex Martiale conicere possumus, qui in epigram- 
mate Bilbili ad poetam circa ann. 102 p. Chr. missa') eum „in- 
quietum" appellare non dubitavit*). Nec non recte, cum Juve- 
nalis ad egestatem deductus ad clientium turbam se applicare 
coactus esset. Quotidie igitur limina potentiorum, ut ipse ait, 
' vexabat^), multaque homine libero indigna patiebatur ^). Nec 
aperte vitia temporis sui carpere nec omnino ex animo, quid 
sentiret, dicere poterat: nam clientela tunc temporis „servitio"') 
simillima fuit. Itaque aliam vitae rationem inire statuit. Militia 
inde ab iuvenilibus annis ei nota fuit. Cum enim ex municipio 
Aquino Romam se contulisset ad dignitatem ordinis equestris 



*) Cf. in ]ibr. meo ^PnircR. car. u lOBeHajrt", p. 413. 

-) Anno 98 p. Clir. Vid. Chr. Klussmann, ad Plin. Epist. p. 129 (ed. 
Stuttgart, 1869). Imhof, p. 137. 

3) Teuflfel-Schwabe, § 322. 4. 

*) Ep. XII, 18 vers. 1. — Lewis, Juv. sat. introduction, p. 211: „In this 
epigram, written in Spain, he is represented as wandering restlessly about the 
town, and tiring himself with his attendance upon great people. A great 
deal of comment has been made upon this epigram, and the word inquietiis 
has been held to imply that he was „in uneasy circumstances.^ 

•'•) Sat. 1, 100. ... „nam vexant limen et ipsi Nobiscum." Mart. 1. 1. vers. 3—6. 

^) De Juvenalis in societate Romana conditione uberius in libr. meo 
saepius laudato ^Phmcr. car. h lOBeHajH}" (p. 422 — 426) exposui, ex qua haec 
afferre liceat: „06n;ecTBeHHoe nojiOHsenie K)BeHajia oco6eHHO yxyAmnjiocb co 
BpeMeHH onajiu, nocxHrmefi ero npn ^OMHAiaH^b. BosBpaTHBmncb bi» PhmT) cb 
pas^HTUHii ^^yxoMi», lOBeHajTb, jiHmHBmHCb nifbHiH, npHCTajii^ ki> toS TOjn^b 
CliHHuxii KJiieHTOBi}, KOTopaa eseAneBHO o^HBajia noporn ^oraTUxi* naTpoHOBii. 
He CMOTpH Ha MHOria 6jiaropoAHbifl HepTU cBoero xapaRTepa, lOBeuajrb, no 
cnpaBe;^JiHBOMy saM^bHaHiio OAHOro hsi» HOB^bfimHxi» yienbixi) (Boissier, p. 147), 
ne npHHa^^JieiRajii» BnojiH^b ki> Tony KJiaccy He;(OBOJibHuxi> cbohmi» o^ii^ecTBeHHbiMi» 
nojiOKenieM^b, KOTopue ^rop^oe ye^^HHeHie^ npeAnoHHTaJiH 3ancKHBaBiflMi> y 6ora4ett 
n SHaTH. 0T4acTH no npHHyffiA^Hiio, OTnacTH no npHHHTOMy Tor^a o6uHaK), lOne- 
H&iii, noAo6HO CBoeny Apyi^y Mapi^iajiy, c/^^Jiajicfl KJiieHTOMi> u HcnuTOJii» Bcb 
yHHseHifl H TflrocTH CBoero HOBaro nojiOflseHifl'* (p. 423). 

^) Sat. III, 124. De clientelae Juvenalis temporibus conditione vid. in 
libr. laud. p. 248-^258 et apud Lehmannum, Antiquitates Romanorum dome- 
sticae in Juvenalis satiris illustratae, Halis Saxon. 1867 p. 28 sq. 

sua virtute pervenit*); in Aegyptum vero „per honorem militiae" 
a Domitiano relegatus est. Quo factum est, ut, cum taedio ser- 
vitii urbani commotus intra Nervae et Traiani principatum in 
Britanniam sua sponte profectus esset, tribunus primae Dalmata- 
rum cohorti, quae ibi stativa habebat, praeficeretur ^). 

Quando Romam Juvenalis redierit, e satirarum editione con- 
icere possumus. Cum primus liber ante ann. 107 editus sit^), sub 
idem tempus, haud dubie, poeta Romam rediit. Quod quidem eo 
verisimilius videtur, quod tum Juvenalis prope sexagenarius erat, 
qua aetate Romani a re militari vacare solebant. His, quaemodo 
exposuimus, fortasse Juvenalis silentium, quod sub Nerva et per 
primos imperii Traiani annos (98 — 106) agebat, explicari potest. 
Nam prima satirarum initia, ut supra diximus, iam Domitiano 
imperante facta erant**); quare nisi militiam cognitam haberemus, 
mirum sane videretur, cur Domitiano occiso ipse satiras edendas 
non curaret? Cuius rei fortasse scriptor Vossianae quae dicitur 
vitae meminit, cum haec tradit: „Deinde (sc. post mediam aetatem) 
ad poeticen se applicavit et postquam diu tacidt — ab indignatione 
incepit: „Semper ego auditor tantum." De Synnerbergii sententia, 
qui Juvenalis silentium sub Nerva et per primos imperii Traiani 
annos „diligentiore quadam cautione" satirarum scriptori propria 
explicare conatus est '^), non est quod fusius disputem. Manifestum 
enim est, Juvenali eiusmodi „cautione" haud opus fuisse, quippe 
qui in satiris praeterita tempora mortuosque notasset. 

Reliquum vitae tempus Juvenalis haud dubie prope Romam 
transegit satiris edendis occupatus. Extremis Traiani temporibus 
primi tres libri editi sunt®). Sub idem tempus familiarem rem 
suam Juvenalis auxisse videtur'). Taedio vitae urbanae com- 
motus annisque debilitatus Roma migravit et in agro Tiburtino 

Vita Bodleiana. 

-) Vid. supr. p. 58 et 59. 

^*) Weidner, § 10 et 16. Synnerberg, p. 55 sq. 

^) Cf. praeterea Synnerberginm p. 77. 

») L. 1. p. 79. 

*) Weidner, § 10, 12 sq. Synnerberg, p. 87 sq. 

^) Cf. infr. p. 64 ann. 1. Volker, 1. 1. p. 106. 

villam sibi paravit. Ibi quod vitae reliquum erat placide in 
solitudine transegit ^). Quo tempore duos ultimos carminum libros 
publicavit. Extremis Hadriani temporibus (intra ann. 127 et 129) 
angore ae taedio ,,periit anno aetatis suae altero et octogesimo^^ ^). 
De Juvenalis parentibus nihil fere certi memoriae proditum 
est*). TJxorem nunquam duxisse videtur, quod satira XI, ubi, ut 
apud Martialem*), „vilica" pro uxore memoratur "^), comprobat. 
De coniecturis vero, quae a Voelckerio*) et Weberio') de Juve- 
nalis vita familiari prolatae sunt, non est quod moneam. Nam 
has hallucinationes iam Sieboldus plane refutavit®). De Juve- 
nalis amicis, si Martialem excipias, nihil fere certi affirmari 
potest, cum nomina eorum partim ignota sint partim ficta videantur ^). 



^) Haec omnia satirae XI indole maxime coraprobantar. Gf. libr. meum 
p. 326: ^OAHHHaAuaTafl carHpa, uoao6ho 0CTajii>HiiiMT> npoHSBe^^eHiflMi} AByxi> 

nOCJI^bAHHXli RHHrb, OTHOCHTCfl Vb npeiCJiOHHBIMl> rOAaMl} 2RH3HH n03Ta. YTOMJieHHIilft 

«uTeficKHMR HeBsroAaMH, caTHpHKii, uo BOSBpau^eniH Ha^b BpuTaHin, ucKaJi} ycuo- 
Roeuifl Ha Jton^ upHpoAU. lUyMHafl ropoACRafl jRUSHb, KOTopoio yse bi» mojioaocth 
TflroTHJicfl uodTb, 6bija uojioacHTeibHO hc uo cnjihWb mecTHAecnTHJliTReMy CTapHRy, 
uoTpflceRHOMy HpaBCTBeHHO H ♦HaRqecRH. IIoaTii ocTaBHjfb Prmi». He6ojibman 
uoAropoAuafl ycaAb6a, cocbAUflfl cb SHaMeuHTOio TH6ypTRHCROio bhjijioio, c^^bJiajacb 
M^bcToupe^faiBaHieMi} caTupHRa. Trxo r oahhoro upoxoARJR uocjiliAiii^ roAU ero 
SH3HH, cpeAR jRTepaTypHbixi} sanflTifi, cHomeHifi cb Apy^bflMH u xosfliicTBeHHbixi} 
3a6orb. Hsp^b^Ra TOJbRO uodrb BcuoMHuaji» 6biJoe cTapoe BpcMA, npoBeAeuHoe 
RT> Rpyry Gjmamxi» Apyseft. Tor^a bi» ycaAb^li uacTyuaJO upeMfl AOMamHflro upa3A- 
HHRa. CypoBoe HacTpoeuie caTnpRRa RCHesaJO h ohii uocbuajii 3BaTb ri> ce^^b 
ropoACRRxi» KPYBe& ua CRpoMuyH) AcpeBeRCRyio Tpauesy." 

-) Vita Donatiana. 

^) Vit. Probiana: ^libertini locnpletis incertum filius an alumnus.^ Cf. 
Franckc, 1. 1. p. 119. 

4) Ep. XII, 18 vers. 20. 

•■^) Vrs. 69: ^Aspargi, posito qnos legit vilica fuso." Cf. Weidner, § A3. n. 2. 

•) L. 1. p. 16; cf. p. 64. 
t ^) Die Satiren, p. 230. 

^) Vid. Juven. Satir. p. XX eiusdemque auctoris „Die sechste Satir. d. 
Juv. Braunschweig, 1854 p. 3 sq. 

^) Eorum nomina haec sunt: Umbricius (UI, 21), Postumus (VI, 21. 28. 
377), Telesinus (VII, 25), Ponticus (VIII, 1. 75. 179), Persicus (Xr, 57), Cor- 
vinus (XII, 1. 93), Catullus (XII, 29), Calvinus (XIII, 5), Fuscinus (XIV, I), 
Volnsinus (XV, 1), Gallus (XVI, 1). — Cf. Strauch, 1. I. p. 42 sq. nieumque libr. 
dc satiris quae declamationum nomine feruntur, p. 27. 

Brevis vitae Juvenalis synopsis. 



His expositis iam ad linem perductas puto de Juvenalis vita 
observationes. Reliquum est, ut additis necessariis ciliciuot sup- 
plementis hanc brevem vitae Juvenalis synopsin exponere conemur: 

„D. Junius Juvenalis'), libertini locupletis incertum, filius 
an alumnus, Aquini^), in oppido Volscorum, temporibus Claudii 
imperatoris circa ann. XLVII natus est. Cum ex municipio 
Romam se contulisset et ad dignitatem equestris ordinis pervenire 
sua virtute meruisset, ad mediam fere aetatem declamavit non 
mediocri fama, sed animi magis causa, quam quod scholae se aut 
foro praepararet. Initio Domitiani principatus ad poeticen se 
applicavit et in Paridem pantomimum, qui in deliciis apud impe- 
ratorem habebatur, versus quosdam non absurde composuit, quos 
deinde inseruit in eam satiram; „Et spes et ratio." Sunt autem hi: 

„Quod non dant proceres, dabit histrio: tn Camerinos 
Et Baream, tu nobilium magna atria curas? 
Praefcctos Pelopea facit, Philomela tribunos.'' 

Qui versus primum aures imperatoris hituerunt. Cum autem Domi- 



Juvenalis cognomen „Gallus" (ap. Schol. ad Sat. I, 1), de quo Stam- 
pinus (l. 1. p. 10 ann. 2) dubitare videtur, recte explicavit Matthias (De scholiis 
Juvenalianis, p. 9 sq.) 

In via Latina, iuter Fabrateriam et Casinum (nunc Aquino). Vid. Cic. 
ad Attic. V, 1. Phil. II, c. 41. Liv. XXVI, 9. Plin. Hist. Nat. III, 5. 9. 

tianus audivisset, eum tempora sua notasse, pudore et ira de 
Juvenale amovendo cogitavit. Sed cum virum, qui Flamen Divi 
Vespasiani tunc temporis erat, publice punire non auderet, per 
honorem militiae extremis imperii sui temporibus misit ad prae- 
fecturam cohortis in extrema Aegypti parte tendentis, ibi ut 
interficeretur Juvenalis. Id supplicii genus placuit, ut levi atque 
ioculari delicto par esset. Verum intra brevissimum tempus 
9eic auToc adscribitur divorum choro, revertiturque Juvenalis 
Romam primis Traiani temporibus. Omni ut exul re familiari 
privatus ad clientium turbam se applicare coactus est multaque 
libero homine indigna patiebatur. Itaque taedio servitii urbani 
commotus, ut tribunus cohortis I Delmatarum brevi profectus est 
contra Scotos, qui bellum contra Romanos moverant. Romam 
denuo circa anu. CVII reversus Cereri Helvinae Aquini cultae 
monumentum lapideum sacrificavit. Quod vitae reliquura erat, 
prope Romam in villa, quam sibi paraverat, placide transegit. 
Senio ac taedio vitae confectus anno aetatis suae altero et octo- 
gesimo properantem spiritum cum tussi exspuit. Uxorem nunquam 
duxisse videtur. Familiaritate Martialis utebatur. In exilio 
ampliavit satiras et pleraque mutavit invehiturque in cineres 
Domitiani." 



Addenda et corrigenda. 

Pag. 14 lin. 13 lege: Borghesii 
„ 15 ann. 7 adde: Cf. F. Weiss, Gebrauch der Fragesfltze bei Juvena]. Stockeran, 1882, 

p. 24—25. 





16 




«U 1 

28 


n 


visceribu«, 


«» 


20 


r» 


1 


n 


vero. 


r> 


25 


r\ 


7 


n 


Dacici, 


r 


27 


n 


10 


n 


Ruehliana. 


1» 


S2 


n 


5 


n 


perfundebat. 


» 


S4 


w 


17 


n 


facere ®) 


« 


36 


n 


12 


n 


Voelkerius 


*i 


40 


ti 


5 


n 


idcirco 


n 


51 


n 


29 


n 


applicasse 


n 


52 


T» 


33 


n 


manuinisit 


n 


57 


1* 


33 


n 


Plin. H. N. II, 41. 73. 



